EU neće finansijski pomoći Ukrajini zbog ruskog embarga - Sputnjik Srbija\nEU neće finansijski pomoći Ukrajini zbog ruskog embarga\n22:29 21.12.2015 Preuzmite kraći link\nEvropska unija ne priprema novi paket finansijske pomoći Kijevu u vezi sa uvođenjem embarga na uvoz poljoprivrednih proizvoda iz Ukrajine, izjavila je evropska komesarka za trgovinu Sesilija Malmstrem.\nOna je rekla da će se nastaviti razgovori na temu pomoći Ukrajini po drugim pitanjima, a prvi naredni susret na tu temu biće na februarskom samitu EU – Ukrajina u Briselu.\n„Novi paket pomoći nije u planu jer je EU već pomogla, kako ekonomski tako i politički, kao i u oblasti zone slobodne trgovine“, rekla je Malmstremova.\nOna je dodala da će ulazak u zonu slobodne trgovine sa EU od 1. januara naredne godine doneti određene koristi Ukrajini, iako te beneficije neće biti primetne od početka.\n„Trgovina između Ukrajine i Rusije je značajno opala, a Kijev je bio spreman na to da pregovori sa Rusijom neće uspeti. Iako je to bolno, Ukrajina je bila spremna na to“, rekla je evropska komesarka.\nRusija je od 1. januara uvela embargo na uvoz prehrambenih proizvoda iz Ukrajine i stopirala sporazum o slobodnoj trgovini koji je imala u okviru Zajednice nezavisnih država.\nzona slobodne trgovine, embargo, finansijska pomoć, Sesilija Malmstrem, EU, Ukrajina


Bivši agent CIA traži od SAD da ga ne izručuju Crnoj Gori - IndeksOnline.rs\nNaslovna REGION Crna Gora Bivši agent CIA traži od SAD da ga ne izručuju Crnoj Gori\nBivši agent CIA traži od SAD da ga ne izručuju Crnoj Gori\nPODGORICA – Bivši agent CIA Džozef Asad, koga Crna Gora traži zbog navodne umešanasti u nasilni pokušaj smene vlasti 2016. godine, negirao je vezu s tim planom čiji je cilj bio sprečavanje zemlje da udje u NATO.\nAsad je u intervjuu za američki Foks njuz (Fox news), koji je usledio nedelju dana pošto je u Podgorici potvrdjeno da je Crna Gora za njim raspisala poternicu, rekao da bi SAD trebalo da odbiju taj zahtev.\nOn je rekao da je u Crnoj Gori bio da bi savetovao izraelskog političkog konsultanta Arona Šaviva koji je radio za opoziciju i da je to bilo pre dve godine.\nŠaviv je bio angažovan u predizbornoj kampanji opozicionog Demokratskog fronta (DF), čijim se liderima, zajedno sa još 12 osoba, sudi u Podgorici za umešanost u pokušaj terorizma na dan parlamentanih izbora oktobra 2016. godine.\nNa pitanje zašto ga Crna Gora sada traži, Asad je odgovorio da se “radi o tome da je radio za CIA deset godina, pa da su to seksi reči, lako povezive sa zaverom i pučom i da se tako dobija medijska pažnja.”\n“Ako pogledate vrednosti NATO-a i pogledate ono što čine države kao što je Crna Gora, one su kontradiktorne onome što i NATO i ja lično držimo veoma dragim”, rekao je Asad.\nOn je ocenio da NATO i američka administracija treba da podrže demokratske vrednosti i ljudska prava, i da ne dozvole Crnoj Gori da traži ekstradiciju njega niti bilo koga drugog koga vide kao političkog protivnika “kako bi utišali glasove koji podržavaju demokratiju”.\nU optužnici protiv 14 osoba, tvrdi se da je Asad u ime Demokratskog fronta tražio pomoć od američke privatne bezbednosne agencije za kontraobaveštajni nadzor i izvlačenje ljudstva u vreme izbora.\nPolitički konsultant i kreator kampanje DF-a, Aron Šaviv tvrdi da je od Asada tražio da uradi procenu bezbednosti za njega i da on nije imao nikakve veze s DF-om.\nZa krivično delo pokušaj terorizma na dan parlamentarnih izbora 2016. odgovaraju ruski državljani Eduard Šišmakov i Vladimir Popov, kojima se sudi u odsustvu, kao i srpskim državljanima Nemanji Ristiću i Predragu Bogićeviću.\nNa optuženičkoj klupi su penzionisani general Žandarmeijerije Srbije Bratislav Dikić, lideri Demokratskog fronta Milan Knežević i Andrija Mandić i Mandićev vozač Mihailo Čadjenović.\nOptužnicom su obuhvaćeni i srpske državljanke Kristina Hristić i Branka Milić, kao i njihovi sunarodnici – Srboljub Djordjević, Dragan Maksić i Milan Dušić.\nPosebne mere i pojačane kontrole i u Ulcinju\nZaključavanje Podgorice, Cetinja, Ulcinja, Herceg Novog…\nBEOGRAD - Epidemiolog i član Kriznog štaba Predrag Kon izjavio je da trenutna epidemiološka situacija nije dobra, i da je uglavnom vanredna, a u...\nImunizacija stanovništva u Novom Pazaru teče po planu\nSadik Kan: Godinu dana tuge i bola\nRoditelji zabrinuti za decu zbog igrica na Tik Toku


Wigemark: Prošlost ne smije biti prepreka bh. budućnosti - Radio Bet\nJedna od šest inicijativa iz Strategije Evropske komisije za zemlje zapadnog Balkana, koju je krajem februara u Sarajevu predstavio predsjednik Evropske komisije Jean-Claude Juncker, jeste i regionalna saradnja koja se sve češće pominje kao najbitniji politički faktor u zemljama bivše Jugoslavije.\nŠef Delegacije EU u BiH i specijalni predstavnik EU ambasador Lars-Gunnar Wigemark kazao je za „Avaz“ da EU podstiče svaku debatu o regionalnoj saradnji.\nWigemark dodaje da je bitno potencirati ono što je u regionu zajedničko, a ne ono što dijele zemlje zapadnog Balkana.\n– EU ima dobar model kada su u pitanju protok ljudi i robe i taj model možemo ponuditi. Od njega svi mogu imati koristi i to može doprinijeti pomirenju i tome da prošlost ne bude prepreka u okretanju budućnosti – poručio je Wigemark.\n– Kancelarija Vijeća Evrope u BiH provodi različite programe u tom smislu. Neki su namijenjeni isključivo za BiH, ali postoje i dva programa regionalne prirode koji se provode u zemljama zapadnog Balkana. Jedan podrazumijeva socijalnu inkluziju Roma, a drugi se fokusira na slobodu izražavanja i medija – istakao je Štefanek.\n– Veoma nam je bitno da odnosi između Beograda, Sarajeva i Zagreba budu dobri, jer kada su ti odnosi dobri onda je i BiH puno stabilnija. Evropska perspektiva je jedna od stvari koja sigurno može pomoći da se naše unutrašnje prilike u BiH smire, ali da bi mi to uradili potrebna je čvršća unutrašnja povezanost i opredjeljenje za EU – kazao je Ivanić.


SAD same u SB UN; Hejlijeva: Uvreda koja se neće zaboraviti! - 19.12.2017, Sputnik Srbija\nSjedinjene Američke Države su stavile veto u Savetu bezbednosti Ujedinjenih nacija na rezoluciju kojom se poziva na povlačenje odluke predsednika SAD Donalda... 19.12.2017, Sputnik Srbija\n08:17 19.12.2017 (Osveženo: 08:27 19.12.2017)\n© REUTERS / Stephanie KeithAmerička ambasadorka u UN Niki Hejli\nSjedinjene Američke Države su stavile veto u Savetu bezbednosti Ujedinjenih nacija na rezoluciju kojom se poziva na povlačenje odluke predsednika SAD Donalda Trampa da Jerusalim prizna za prestonicu Izraela.\nAmerička ambasadorka u UN Niki Hejli rekla je da je uložila veto na rezoluciju UN „u znak odbrane američkog suvereniteta i uloge Amerike u mirovnom procesu na Bliskom istoku“, prenosi AP.\n13 Decembar 2017, 16:22\n„Nijedna zemlja neće govoriti Sjedinjenim Američkim Državama gde treba da uspostave svoju ambasadu“, rekla je Hejlijeva Savetu bezbednosti nakon što je uložila prvi veto SAD posle više od šest godina.\nHejlijeva je istakla da Tramp „veoma vodi računa da ni na koji način ne prejudicira ishod pregovora o konačnom statusu“.\nAmerička ambasadorka je, takođe, optužila neke zemlje, koje nije imenovala, za „pokušaj iskrivljavanja odluke predsednika Trampa u korist njihovih sopstvenih agendi“, naglasivši da je stav SAD „u potpunosti u skladu sa prethodnim rezolucijama Saveta bezbednosti“.\nHejlijeva je napomenula da su SAD dale Palestincima više od pet milijardi dolara od 1994. što je, kako je navela, više nego što je ijedna druga zemlja izdvojila.\n„SAD nikada nisu bile posvećenije miru na Bliskom istoku“, istakla je ona, nazvavši glasanje „uvredom koja se neće zaboraviti“.\nKako je zaključila, „ovo je još jedan primer da Ujedinjene nacije nanose više štete nego što donose koristi u rešavanju izraelsko-palestinskog sukoba“.\nU tekstu rezolucije o kojoj je Savet bezbednosti UN glasao, a koji je pripremio Egipat, izražava se „duboka žalost zbog nedavnih odluka u vezi sa statusom Jerusalima“, premda se ne pominju ni SAD ni Tramp, navodi britanska agencija.\nU nacrtu se ističe da bilo kakva odluka ili akcija o izmeni karaktera, statusa ili demografskog sastava Svetog grada Jerusalima nema pravni efekat, ništavna je i nevažeća, te da se mora odbaciti u skladu sa relevantnim rezolucijama Saveta bezbednosti.\n8 Decembar 2017, 23:15\nDiplomate su, uoči glasanja, rekle da nacrt rezolucije ima široku podršku među 15 članica Saveta bezbednosti i da će, iako su male šanse da rezolucija bude usvojena, ovo glasanje dodatno izolovati Trampa kad je reč o pitanju Jerusalima.\nNeposredno uoči glasanja, Izrael je izrazio uverenje da će SAD uložiti veto na rezoluciju Saveta bezbednosti UN kojom bi se Tramp pozvao da povuče svoju odluku o priznavanju Jerusalima za prestonicu Izraela.\nIzraelski predstavnik Deni Denon je pozvao sve strane da sednu za pregovarački sto jer je to, kako je istakao, jedini put napred.\nIzraelski premijer Benjamin Netanijahu je, putem video-snimka objavljenog na Fejsbuku, rekao da je američka ambasadorka u UN Niki Hejli „upalila sveću istine“ i „raspršila laži“, uporedivši je sa makavejcima, jevrejskim ratnicima, prenosi AP.\nIstovremeno, palestinski ministar spoljnih poslova Rijad el Maliki najavio je, u izjavi novinarima u Ramali, da će Palestinci u roku od 48 sati zatražiti hitan sastanak Generalne skupštine UN, javlja Rojters.\nKako je Maliki istakao, međunarodna zajednica će „odluku predsednika Trampa smatrati ništavnom i nevažećom“.\nU međuvremenu, palestinski predsednik Mahmud Abas rekao je u javnim komentarima visokim palestinskim zvaničnicima da neće više prihvatiti SAD kao posrednika na Bliskom istoku.


SAD bi mogle usporiti povlačenje iz Avganistana\nIzvor: Radio Slobodna Evropa, 22.Jun.2021, 13:33\nAmerička vojska je saopštila da bi mogla usporiti povlačenje iz Avganistana u svetlu nedavnih pobeda talibana na bojnom polju. Portparol Pentagona John Kirby rekao je da je rok za potpuno povlačenje do 11. septembra još uvek na snazi, ali da se tempo može promeniti, prenosi BBC. Zvaničnici Pentagona rekli su prošle nedelje da je povlačenje otprilike na pola puta. U Avganistanu se primećuje sve veće nasilje dok se SAD i NATO pripremaju za povlačenje preostalih trupa. Tokom poslednjeg...\nBlic: Pentagon: Povlačenje iz Avganistana na snazi, ali možda ćemo usporiti ritam zbog talibana\nSAD bi mogle da uspore s povlačenjem vojske iz Avganistana\nVašington -- Američka vojska objavila je da bi mogla da uspori sa povlačenjem iz Avganistana, imajući u vidu nedavne pobede koje su talibani ostvarili na bojnom polju..Portparol Pentagona Džon Kirbi rekao je da 11. septembar i dalje važi kao krajnji rok za potpuno povlačenje američke vojske,...


Moždani udar češće pogađa žene - informativa.ba\nLifestyle Trening & Ishrana Moždani udar češće pogađa žene\nMoždani udar češće pogađa žene -\nŽene svih godina imaju veći rizik da dobiju moždani udar od muškaraca i trebalo bi redovno da kontrolišu arterijski pritisak, saopštili su naučnici u najnovijoj studiji objavljenoj u medicinskom časopisu “Strouk”.\nŽene imaju više rizičnih faktora za dobijanje moždanog udara, a to su migrene, dijabetes, depresija i srčana aritmija”, izjavila je Šeril Bašnel, profesorka neurologije u medicinskom centru Vejk Forest u Sjevernoj Karolini.\nU studiji se ističe neophodnost redovnog mjerenja krvnog i srčanog pritiska posebno kod mladih žena, pre nego što počnu da koriste kotraceptivne tablete i postanu trudne.\nNaučnici su naveli da su simptomi moždanog udara kod žena isti kao kod muškarca, ali su ponekad skriveni, pa se ne mogu odmah uočiti. Poznati simptomi su utrnulost tela, posebno jedne strane, teškoće u govoru i razumjevanju, a problem je i to što žene imaju simptome u ublaženoj formi, a što ne umanjuje rizik.\nMoždani udar označava prestanak funkcionisanja određenih grupa moždanih ćelija i nastaje uslijed nedostatka kiseonika. Nedostatak kiseonika se javlja kao posljedica poremećaja krvotoka uslijed začepljenja krvnih sudova ili njihovog prskanja i izliva krvi u moždano tkivo.\nTa bolest zahtjeva hitnu intervenciju, jer može da izazove trajno oštećenje moždanih funkcija i da bude fatalna.


NAJNOVIJA VEST! VUČIĆ: Poklonio sam Dodiku 5 miliona evra!\nAleksandar Vučić se u Beogradu sastao sa Miloradom Dodikom i najavio razgovore o KiM. Od 10. do 20. aprila sledi serija važnih susreta u Evropi i svetu.\nOD 10. do 20. aprila u Evropi i svetu vodiću neke od najvažnijih razgovora o pitanju Kosova i Metohije. O tome ne mogu još javno da govorim, ali ne očekujem preterano dobre vesti za Srbiju iz tih razgovora.\nOve velike izazove koji predstoje Srbiji najavio je u utorak predsednik Aleksandar Vučić, nakon susreta sa prvim čovekom Republike Srpske Miloradom Dodikom.\n– Nismo u lakoj situaciji, ne zato što je Vlada Ane Brnabić ili bilo ko iz ove generacije kriv. Mnogo grešaka smo u međuvremenu napravili, mnogo objektivnih okolnosti nam nije išlo i ne ide nam naruku, ali nam ostaje da štitimo, volimo, čuvamo svoju zemlju, i to i radimo – rekao je Vučić na konferenciji za novinare u Predsedništvu Srbije.\nPET MILIONA EVRA PRIJEDORU, BRATUNCU, SOKOCU, TREBINjU…\nPREDSEDNIK Vučić najavio je da će Srbija pomoći Srpsku sa pet miliona evra, koji su namenjeni za više opština, kao što su Prijedor, Mrkonjić Grad, Bratunac, Sokolac, Trebinje… Srbija je izdvojila 500.000 evra za hramove SPC u Federaciji BiH i pola miliona evra za zapošljavanje mladih.\n– Kada imamo visok suficit, kada imamo rast od četiri odsto, ogroman broj projekata, otvaramo fabrike u Nišu, Čačku, u Kraljevu, Leskovcu, Zaječaru, želimo da narod u Srpskoj, kao i u Srbiji ostane na svojim ognjištima – naveo je Vučić, i naglasio da Srbija pomaže pet opština, u kojima nije Dodikova stranka na vlasti, što pokazuje da je Beogradu stalo do svih u Srpskoj.


Radojičić: Voda za 500 domaćinstava česme i krčmarica – Fokus.ba\nRadojičić: Voda za 500 domaćinstava česme i krčmarica\nRadojičić je rekao da je ovo veliki dan za stanovništvo ovog dijela Banjaluke, jer su dugo čekali na rješavanje ovog pitanja\nU gornjem dijelu naselja Česma i Krčmarice u Banjaluci danas je otvoren novoizgrađeni vodovod, u koji je uloženo oko 2,8 miliona KM, a kojim se trajno rješava vodosnabdijevanje za oko 500 domaćinstava ovog kraja.\nNovoizgrađeni vodovod otvorili su član Predsjedništva BiH Milorad Dodik i gradonačelnik Banjaluke Igor Radojičić.\nDodik je nakon otvaranja istakao značaj ovih aktivnosti, koje predstavljaju veliki uspjeh u radu gradske administracije i gradonačelnika.\n“Ovo je dokaz da Gradska uprava, na čelu sa gradonačelnikom Radojičićem, nije samo posvećena strogom centru grada, nego i krajnjim dijelovima Banjaluke, te je konačno riješen problem vode koji je na ovom prostoru predstavljao značajnu stavku”, rekao je Dodik novinarima.\nOn je dodao da je u razgovoru sa građanima ovih naselja još saznao da je potrebno završiti i Društveni dom, te nekoliko ulica, čime bi uslovi za život stanovništva bili znatno poboljšani.\nOn je ocijenio da to što na ovakve skupove ne dolazi više od 30 ili 40 ljudi predstavlja odgovorno ponašanje vlasti u vezi sa epidemiološkom situacijom.\n“Ovo je i prilika da pozovem sve ljude da se pridržavaju epidemioloških mjera, jer mnogo ljudi leži u bolnicama”, rekao je Dodik.\nRadojičić je rekao da je ovo veliki dan za stanovništvo ovog dijela Banjaluke, jer su dugo čekali na rješavanje ovog pitanja.\n“Ovdje nije uopšte bilo vode i sada smo konačno razveli mrežu, a vrijednost cijele investicije bila je oko 2,8 miliona KM. Uz 13 kilometara distributivne mreže, izgrađena su i dva velika rezervoara, pumpne stanice, te potisni cjevovodi”, naveo je Radojičić i dodao da će posao biti nastavljen priključivanjem dijela potrošača sa laktaške opštine.\nŽuljević: Građanska država nije nikakav tlačiteljski pojam nego jedini demokratski model\nHrnjić u razgovoru sa građanima Bihaća prepoznao najznačajnije probleme


STANOGRADNJA OBARA REKORDE: Uprkos pandemiji povećan broj investicija | Banjaluka.net\nBroj predviđenih stanova za gradnju u septembru 2020. godine u odnosu na septembar 2019. godine veći je za 118,1 odsto, što pokazuje da je stanogradnja u Srpskoj proteklog mjeseca zabilježila gotovo nevjerovatan zalet.\nStručnjake ovakav trend ne čudi, budući da je, kako podsjećaju, u ranijim mjesecima bilježen pad potražnje za stanovima, pišu “Nezavisne”.\nNakon relaksiranja mjera došlo je ido deblokade investicija i ponovnog rasta potražnje stanova, smatra Mile Petrović, sekretar Udruženja građevinarstva i industrije građevinskog materijala u Privrednoj komori Republike Srpske.\n“Nakon ponovnog uspostavljanja tražnje stanova, koja je sada već dostigla nivo prije pojave pandemije, došlo je do deblokade investicija, tako da se sada radi i dio investicija koje su bile na čekanju tri do četiri mjeseca, kao i investicija koje je trebalo da se realizuju u ovom periodu. Sve ovo dovelo je do povećanja broja planirane izgradnje stanova u ovom periodu u odnosu na isti period prethodne godine”, rekao je Petrović za “Nezavisne”.\nZanimljivo je da je, prema dostupnim podacima, u prvih šest mjeseci ove godine u BiH izgrađeno 1.245 stanova, što predstavlja rast za 6,1 odsto u odnosu na prvo polugodište 2019. Na nivou BiH, brој prеdviđеnih stаnоvа zа grаdnju u septembru 2020. gоdinе u оdnоsu nа septembar 2019. veći је zа 74,6 odsto.


utorak, 28. avgust 2018. 16:47h\nGolovima Dušana Stojkovića u 15, kapitena Nebojše Markovića u 22, Stefana Dinčića u 75 i Dragoljuba Stamenkovića u 43 i 89 minutu, "Akademija 10" je više nego ubedljivo savladala u utakmici 2. kola Topličke okružne lige ekipu „Omaladinac“ iz Podine rezultatom 5:1, poluvreme 3:0. Počasni gol za goste postigao je Stefan Savić u 53 minutu susreta.\nNa stadionu u Žitorađi gde "Akademija" igra svoje prvenstvene susrete, nekoliko desetina gledalaca imalo je priliku da uživa u još jednoj dobroj partiji i sigurnoj pobedi ove ekipe, a uživanje ljubitelja fudbala je upotpunila i dobra igra gostujućih igrača, koji su i pored ubedljivog poraza bili ravnopravan protivnik tokom većeg dela susreta.\nIpak, kvalitet igrača Akademije ni jednog trenutka nije doveden u pitanje, pa je samim tim i pobeda bila obezbeđena već nakon prvih 45 minuta, kada su domaći postigli 3 gola.\nOvom pobedom, prokupačka ekipa je izbila na prvo mesto na tabeli sa 6 bodova iz 2 susrta.\nVeć sutra (sreda), „Akademiju 10“ čeka teško gostovanje u Kuršumliji gde će ih ugostiti FK „Kaćuša“.\nOd ostalih klubova iz Prokuplja koji se takmiče u ovom rangu, "Kosovac" je bio bolji od ekipe „Jug Bogdan“ iz Đakusa 2:0, dok je „Spartak“ na gostovanju u Jasenice pobedio „Real“ 7:2.\nSutra, „Kosovac“ gostuje ekipi „Borac“ iz Držanovca, dok „Spartak“ u Prokuplju čeka „Svetlost“ iz Badnjavca, a sve utakmice počinje u 16:30 časova.\nPetlići Akademije stopama seniora\nU okviru RIS lige koja je počela ovog vikenda, petlići „Akademije 10“ uzrasta 2006. godiše i mlađi, savladali su u Prokuplju rezultatom 2:1 vršnjake „Radnika“ iz Surdulice, čija seniorska ekipa nastupa u Super ligi.\nTrener domaćih, Dejan Stojanović kaže da je zadovoljan rezultatom i zalaganjem budućih fudbalskih nada Prokuplja, te podseća da je ranije u prijateljskoj utakmici savladana još jedna ekipa iz omladinske škole superligaških ekipa, i to „Radničkog“ iz Niša. Tada su mališani iz „Akademije“ slavili rezultatom 3:1.\nTopličaninu prva 3 boda u prvenstvu\nPosle mnogo muke i 0:0 nakon prvog poluvremena, fudbaleri Topličanina su golovima Dušana Markovića, Luke Paunovića i Miloša Antanaskovića ipak stigli do ubedljive pobede nad slabom i nemoćnom ekipom iz Bošnjana 3:0.\nPromašen penal u prvom poluvremenu i mnogo polu prilika ali i „jalova“ igra „Topličanina“ nakon prvog dela, nije zadovoljila nekoliko desetina navijača na Gradskom stadionu u Prokuplju.\nUlaskom rezerviste Markovića već na početku drugog dela i gotovo njegov prvi kontakt sa loptom, kada je posle centaršuta sa leve strane uspeo da zatrese mrežu nesigurnog golmana gostiju, motivisao je domaće da krenu mnogo konkretnije i da u nastavku postignu još 2 gola i na neki način poprave konačan utisak.\nVeć predstojećeg vikenda u Blacu, u okviru 3 kola igra se prvi Toplički derbi ovog dela prvenstva, „Jastrebac“ Blace – „Topličanin“.\nBiće ovo prilika da Prokupčani pokažu koliko mogu i da se na neki način iskupe za neočekivani poraz u 1. kolu od ekipe „Jastrebac“ iz Velikog Šiljegovca, kada su poraženi 1:0.


Galerija KC Grad u Stokholmu i Helsinkiju - Bizlife.rs\nGalerija KC Grad u Stokholmu i Helsinkiju\n13:49 Beograd, 06/02/2012\nVelika galerija Kulturnog centra Grad biće predstavljena na „Supermarket sajmu umetnosti“ u Stokholmu, a aktivnosti ovog centra biće predstavljeni i u Helsinkiju.\n„Supermarket“ je internacionalni sajam umetnosti koji se već pet godina organizuje u Stokholmu, a ove godine će biti održan od 17. do 19. februara na nekoliko spratova poznatog kulturnog centra „Kultur Huset“, u samom centru Stokholma.\nNa sajmu će se predstaviti stotine umetnika i 75 galerija iz više od 25 zemalja, a Kulturni centar Grad će predstaviti radove troje umetnika: Nataše Kokić (Srbija), Aleksandre Stratimirović (Srbija/Švedska) i Tomasa Bonaventure (Italija). Radovi ovih umetnika se razlikuju tematski i po materijalu i tehnikama koje su korišćene.\nOno što ih povezuje je, kako je navedeno u saopštenju „Grad“-a, „sofisticirana preciznost, veliko strpljenje, koncentracija i zavidna posvećenost umetničkoj ideji“.\nCilj „Supermarketa“ je da omogući prdstavljanje najzanimljivijih umetničkih ideja i tedencija koje pokreću sami umetnici širom sveta, a prvi put je organizovan 2007. godine od strane male grupe umetnika. Vrlo brzo se razvio do veoma značajne međunarodne umetničke manifestacije koja je i sam Stokholm pozicionirala kao bitno mesto na svetskoj mapi umetničkog biznisa.\n„Supermarket“ je razvio i vrlo značajnu mrežu galerija koje vode umetnici i do sada su predstavljeni izlagači iz 35 zemalja.\nPredstavnici Kulturnog centra Grad pozvani su i u Helsinki gde će predstaviti aktivnosti svog centra i posetiti nekoliko značajnih institucija koje uspešno realizuju programe gostovanja umetnika tokom jedne godine (artist in residence program), kao što su „Hiap“ i „Frame“.\nKulturni centar Grad tokom ove godine pokreće svoj „artist in residence“ program pod nazivom „Inspiration Belgrade“. Prvi gost će već tokom juna biti vizuelni umetnik iz Švedske Jacob Dahlgren, koji će provesti tri nedelje u Beogradu. Tokom svog boravka on će realizovati i umetničku instalaciju u Velikoj galeriji Kulturnog centra Grad, održati radionicu i susreti se sa domaćim umetnicima i studentima umetničkih fakulteta.\nPredstavljanje Kulturnog centra Grad na Sajmu umetnosti u Stokholmu podržalo je Ministarstvo kulture, informisanja i informacionog društva Srbije.


14.03.2014. - Izgradnja novog ski centra na Goliji od značaja za razvoj opština na Jugozapadu Srbije\nMinistar regionalnog razvoja i lokalne samouprave Igor Mirović i v.d. direktor JP "Skijališta Srbije" Dejan Ljevnaić potpisali su danas Memorandum o razumevanju, koji za cilj ima izgradnju novog skijališta na planini Golija.\nMinistar je naglasio da će izgradnja novog ski centra na Goliji imati veliki značaj za lokalni ekonomski i ravnomerni regionalni razvoj, jer se ova planina proteže na teritorijama četiri opštine - Ivanjice, Novog Pazara, Raške i Sjenice. Ove opštine su, prema stepenu razvijenosti, svrstane u grupe nedovoljno razvijenih opština, pa je ulaganje u iskorišćenje turističkih i prirodnih potencijala ove planine, za njih šansa za razvoj.\nMirović je, posle potpisivanja Memoranduma u Vladi Srbije, rekao da je danas potpisan prvi inicijalni akt za izgradnju novog ski centar Golija, navodeći da će u naredne tri godine biti pripremljena planska dokumentacija, finansijski i tehnički elementi za izgradnju infrastrukture.\nMinistar je ukazao da trasa autopouta od Požege do Boljara prolazi na samo devet kilometara od budućeg skijališta što će dodtno doprineti njegovom razvoju.\nMinistar je naglasio da je interes, namera i cilj države da se ovo područje planski razvija i da se izgradnja objekata i infrastrukture stavi u kontrolisane zakonske okvire kako bi se izbegla divlja gradnja i obezbedila zaštita planine.\nUkupni potencijalni kapacitet ski centra je oko 17.000 skijaša, dok će, nakon realizacije prve faze, u okviru koje će, kako je procenjeno, biti uloženo oko 19 miliona evra, kapacitet skijališta biti 2.500 skijaša na sat, rekao je LJevnaić.\nOn je naglasio da je u prvoj fazi planirana izgradnja šestosedne žičare, ski staze u dužini od oko devet kilometara, sistem za veštačko osnežavanje, akumulacija za vodu, hangar za specijalnu mehanizaciju, pristupni put do ski centra, parking, elektroenergetska infrastruktura, restoran.\nMirović je podsetio da je turizam je jedna od retkih grana privrede u Srbiji, koja uprkos ekonomskoj krizi, beleži rast. U 2013. godini je, prema podacima Narodne banke Srbije, ostvaren istorijski rezultat srpskog turizma, više od jedne milijarde dolara deviznog priliva.


Foto: Russia Beyond / Vasilij Jegrov / Tass / Promo\n1924. godine Ivanov je poslao pismo Anatoliju Lunačarskom, sovjetskom narodnom komesaru za obrazovanje, u kojem je tražio finansiranje za svoje eksperimente, a priložio je i pisma od Pasterovog instituta, koji je Ivanovu dozvolio da koristi šimpanze iz odgajivačnice u Francuskoj Gvineji. Lunačarski je odbacio ovu ponudu, ali je 1925. godine Ivanov dobio podršku Nikolaja Gorbunova, visokog sovjetskog zvaničnika i Lenjinovog bivšeg ličnog sekretara. Ivanov je dobio finansijsku pomoć u vrednosti od 10 000 dolara, a u sovjetskoj štampi su objavljeni članci o njegovom projektu. Očigledno je da istraživač nije imao nikakve moralne dileme. Samo je želeo da uđe u udžbenike kao stvaralac nove rase, piše "Ruska reč".\nHibrid čoveka i majmuna


NAJBOGATIJI VLASNIK VINOGRADA - Lux Life luksuzni portal: Moda, Stil, Trendovi, Kolekcije 2014...\nNAJBOGATIJI VLASNIK VINOGRADA\nBernar Arno i dalje najbogatiji vlasnik poseda-vinograda...\nBernar Arno, vlasnik konglomerata LVMH, i dalje zauzima prvo mesto na listi najbogatijih vlasnika vinograda u Francuskoj, objavljeno je ove nedelje u časopisu Challenges. Arnoovo bogatstvo se procenjuje na € 1.5 milijardi, što predstavlja blagi rast vrednosti u odnosu na prethodnu godinu, postignut, pre svega, zbog procenjenog rasta vrednosti vinogradarskih poseda Šato Ševal Blan i Šato d’Ikem koji se nalaze u njegovom vlasništvu.\nIzgleda da konjak Hennessy i šampanjac Moet & Chandon ne treba ni pominjati!? Na drugom mestu se nalazi porodica Kastel, u ijem se vlasništvu nalazi istoimena kompanija, ali i 50%poseda-vinograda 4. klase Bejševel - procenjena vrednost poseda € 875 miliona. Natre em mestu nalazi se Frederik Ruzo vlasnik šampanjca Louis Roderer, te poseda-vinograda druge klase Pišon Komtes d’Laland - procenjena vrednost poseda € 800 miliona. Na četvrtom mestu se nalazi Filipina Rotšild, vlasnik više klasifikovanih poseda-vinograda u Bordou, među kojima se najviše ističe legendarni posed Muton Rotšild - procenjena vrednost poseda € 750 miliona. Peto i šesto mesto, sa po € 600 miliona, dele Fransoa Pino, vlasnik poseda Prve klase Latur, i Korin Mencelopulos, vlasnik poseda Prve klase Margo. Zatim slede, braća Mueks (posed Petrus - € 550 miliona), Bernar Magre (posed Pap Kleman, € 525miliona), Mišel Rejbie (Kos d’Esturnel - € 450 miliona), Žerar Pers (Pavi, € 375 miliona), i tako dalje...\nPROČITAJTE SLEDEĆI TEKST: PRINC TUŽI MAGAZIN FORBES


Prva beba u 2015. godini u Gornjem Milanovcu rođena u novogodišnjoj noći\nPrva beba u gornjomilanovačkom porodilištu u 2015. godini je dečak rođen u novogodišnjoj noći u 2.45 časova iza ponoći koga je na svet donela majka Ana Gajić iz Ljiga. Majka i beba teška 3.650kg i duga 56cm osećaju se dobro.\nSrećnoj majci čestitao je Predsednik Opštine Gornji Milanovac Milisav Mirković koji je istog dana, nastavljajući ovu lepu tradicuju obilaska porodilišta i prve bebe rođene u novoj godini, u prepodnevnim satima posetio porodilište i mami prve bebe uručio poklon, odnosno garantno pismo u vrednosti od 30.000,00 dinara, a novorođenoj bebi poželeo mirno i srećno detinjstvo uz puno zdravlja i radosti u životu. On je izrazio očekivanje da beba u Gornjem Milanovcu bude sve više, jer bez novog rađanja nema ni života, a da će Opština i u narednom periodu svim snagama nastojati da obezbedi što bolje uslove za život u Opštini Gornji Milanovac.\nDežurni ginekolog – akušer dr Branislav Petković rekao je da je u prošloj odnosno 2014. godini u gornjomilanovačkom porodilištu rođeno 57 beba više nego u 2013. godini, tako da je zaustavljen negativan trend odnosno trend kod koga se poslednjih nekoliko godina smanjivao broj porođaja, istovremeno izrazivši očekivanje da će u ovoj godini broj novorođenih beba biti u najmanju ruku na nivou iz 2014. godine sa željom da taj broj bude veći i beleži rast u narednim godinama.


Ušli smo u novu eru: Digitalna transformacija poslovanja i cloud tehnologija - EXTREMEovanje\nKompanije se nalaze u prelomnom trenutku. Međunarodni monetarni fond (MMF) procenjuje da se globalni BDP smanjio za 4,4% u 2020. godini, a smanjenje u najnaprednijim ekonomijama procenjuje se na 5,8%. Međutim, dostupnost i distribucija vakcina donose tračak nade, da postoji mogućnost usporavanja devastacije uslovljene širenjem virusa COVID 19. Učinkovitije rešavanje zdravstvene krize uliva nadu u ekonomski oporavak – ako se kompanije odluče za promenu i prihvate nov način rada.\nDa bi se oporavak odvijao brže i bio mogućniji organizacije iz svih grana privrede ubrzavaju svoj prelazak na digitalna rešenja. Okretanje tehnologiji u oblaku obezbeđuje rešavanje najizazovnijih problema i omogućava ispunjenje različitih zahteva kupaca i regulatornih obaveza.\nMcKinssey procenjuje da je pandemija podstakla trogodišnji, pa čak i četvorogodišnji napredak kompanija koje su se odlučile za digitalizaciju podrške za kupce i lanca snabdevanja.\nNajinovativnije kompanije preispituju kako zaposleni sarađuju, te kako da naprave što bolje digitalno iskustvo za kupce.\nU nastavku se nalaze tri ključna načina na koje kompanije mogu da koriste tehnologiju u svoju korist i podstaknu oporavak:\nPreduzeća moraju da smanje troškove i osiguraju budućnost\nMakroekonomska i geopolitička neizvesnost stvaraju more nepoznanica za svako poslovanje. Kao rezultat toga, direktori i finansijski direktori prirodno teže optimizaciji oblasti poslovanja.\nKupovina, održavanje i nadogradnja potrebne tehničke infrastrukture za vođenje posla nije samo teška, već je i skupa. Fiksni IT sistemi zahtevaju od korisnika da tačno predvide potrebe u budućnosti, što je u situaciji u kojoj se danas nalazimo nemoguće, zbog niza nepredvidljivih okolnosti. Suprotno tome, cloud server osigurava da ulažete samo u pravu oblast, omogućavajući korisnicima fleksibilnost i prilagođavanje promenjivim zahtevima. Za preduzeća to znači mogućnost reinvestiranja preostalog kapitala u stvaranje korisničkog iskustva od vrednosti. Gartner procenjuje da se će cloud infrastruktura da zabeleži porast od 27,6% u 2021. godini, zbog uštede troškova i operativne efikasnosti – što su ujedno i dva najveća benefita koja dobijate prelaskom na cloud rešenje.\nKompanije polako uviđaju prednosti multicloud strategija. Ovakva postavka omogućava preduzećima da uspostave otvorenu, sigurnu i “okretnu“ infrastrukturu koja može da se implementira u bilo koje okruženje. Danas se rast i inovacija unutar kompanije zasniva na premeštanju celokupne IT infrastrukture u oblak, kako bi se ujedno transformisale sve digitalne operacije.\nSvakom preduzeću su potrebna digitalna “ulazna vrata“\nTrenutni otuđeni način života, primorava preduzeća da koriste podatke i analitiku kako bi bolje razumeli svoje kupce, te kako bi obogatili njihovo korisničko iskustvo.\nTzv. lokdaun je uslovio da kupci preferiraju i pribegavaju digitalnom pristupu različitim kompanijama, preduzećima, radnjama… Korisnička usluga “licem u lice“ (fizička ulazna vrata) više nije dovoljna da bi održala rast u poslovanju. Kupci danas zahtevaju digitalni ulazak u vašu uslugu. U maloprodaji kompanije koriste AI i mašinsko učenje kako bi pružili bolje i tačnije iskustvo kupcima koji pristupaju preko mreže. U zdravstvu se javlja potreba za sigurnim, skalabilnim platformama koje podržavaju digitalne posete poznate kao telemedicina.\nDigitalizacijom se jednostavnije sakupljaju podaci i prati analitika, koja doprinosi donošenju pametnijih odluka i pružanjem daleko boljeg korisničkog iskustva. One kompanije koje budu uložile u digitalizaciju ostaće agilne tokom pandemije, jer će moći da ispune promenjive zahteve kupaca. Kompanije bi trebalo da proslavljaju lakoću stvaranja personalizovanih digitalnih iskustava, koje ne znači smanjenje kvaliteta usluge.\nKompanije bi trebale da pozdrave nove načine rada\nBudućnost poslovanja, a samim tim i definicija “radnog mesta“ se promenila. Iako će pandemija, u meri u kojoj je sada poznajemo da splašnjava, novouspostavljeni poredak poslovanja će da ostane na snazi, kao i potreba da se preispituje način na koji ljudi obavljaju poslove. Potreba za novim “hibridnim“ radnim okruženjem je vidljiva – kompanije i zaposleni mogu da koriste digitalni radni prostor, koji im omogućava kolaboraciju na fleksibilnoj platformi koja funkcioniše u oblaku kako bi se nove ideje generisale i kako bi se održala povezanost među zaposlenim. Uspešna tranzicija na novi način poslovanja zavisi od toga koliko uspešno kompanije uspevaju da održe zaposlene angažovanim, produktivnim i upućenim jednih na druge, istovremeno preispitujući alate za komunikaciju i saradnju.\nNiko ne može da predvidi šta će da donesu naredne godine, ali su kompanije definitivno u mogućnost da kontrolišu odgovor na neizvesna ulaganja i agilnu infrastrukturu koja će da održi povezanost sa klijentima u središtu poslovanja. U ovoj prelomnoj tački u poslovanju, način na koji svaka kompanija bude dala odgovor na izazove koje donosi novo vreme definisaće njihovu relevantnost u budućnosti. Oni koji su spremni na promenu, ma koliko ona bila neprijatna i ko prihvati nove priliku da napravi suštinsku transformaciju, biće jači nego pre.\nPruzeto sa: https://cloudcomputing-news.net/news/2021/mar/11/three-tech-and-cloud-trends-which-are-fuelling-business-recovery-in-2021/.


Željko Ćulafić iz SNP novi predsjednik opštine Andrijevica – СНП\nŽeljko Ćulafić iz SNP novi predsjednik opštine Andrijevica\nНема коментара на Željko Ćulafić iz SNP novi predsjednik opštine Andrijevica\n„Pozivam sve Andrijevičane da zajednički damo puni doprinos zaustavljanju iseljavanja lokalnog stanovništva i ekonomskom i duhovnom jačanju Vasojevića, kazao je Ćulafić, koji je bio i nosilac liste „Za budućnost Andrijevice“. Prilikom glasanja predstavnici koalicije DPS-SD, njih devet prisutnih, bili uzdržani. Sjednici nije prisustvovao dosadašnji predsjednik opštine Srđan Mašović“\nNa juče održanoj sjednici lokalnog parlamenta za predsjednika opštine Andrijevica izabran je jedini predloženi kandidat Željko Ćulafić (SNP), nosilac liste „Za budućnost Andrijevice”, sastavljene od predstavnika Socijalističke narodne partije (SNP) i Nove srpske demokratije (NSD). Njegovu kandidaturu podržali su odbornici pomenute koalicije, kao i predstavnici koalicije Demokrate-Demos, dok su prilikom glasanja predstavnici koalicije DPS-SD, njih devet prisutnih, bili uzdržani.\nSjednici nije prisustvovao dosadašnji predsjednik opštine Srđan Mašović iz redova DPS-a, kao ni drugih pet odbornika te partije.\nObrazlažući predlog za izbor predsjednika opštine, odbornik SNP-a Goran Stojanović kazao je da se Ćulafić dugi niz godina bavi biznisom da je porodičan čovjek, prepoznat na našim širim prostorima kao uspješni privatni preduzetnik.\n„Baveći se privatnim biznisom Željko Ćulafić Karamela se pokazao kao veliki humanista i donator spreman da pruži ruku pomoći svima kojima je to potrebno. To je dokazivao i kao jedan od članova Srpskog kluba iz Berana koji je kroz svoje djelovanje pomagao materijalnu, duhovnu, i kulturnu obnovu svih vrijednosti našeg naroda. Predlog za njegovo imenovanje podnosimo u vjeri da će funkciju predsjednika opštine obavljati odgovorno, profesionalno i pošteno, i da će se zalagati da lokalna uprava bude istinski servis svih građana“, kazao je Stojanović.\nUZ PORUKU PATRIJARHA PAVLA „BUDIMO LJUDI“ ZAHVALIO SE NA POVJERENJU\nPolažući svečanu zakletvu Ćulafić je naveo da osjeća veliku čast i odgovornost, što sam se, voljom većine, našao na mjestu predsjednika opštine Andrijevica.\n„U trenutku kada preuzimam ovu dužnost najiskrenije želim da se zahvalim svima koji su podržali moju kandidaturu i ukazali mi povjerenje da obavljam tako odgovornu i uzvišenu funkciju. Takođe, zahvaljujem se svima koji su na prethodnim lokalnim izborima svoj glas dali koaliciji „Za budućnost Andrijevice”, a samim tim i meni, kao nosiocu te liste, i tako me preporučili da se nađem na čelu naše opštine. Zahvalnost upućujem i onima koji nijesu podržali koaliciju kojoj pripadam, svjestan da svako ima pravo da bira one najbliže sebi“, naglasio je Ćulafić.\nOn je obećao da će se truditi da sa pozicije predsjednika opštine, u skladu sa zakonskim mogućnostima, bude na usluzi svim građanima Andrijevice.\n„Moj rad svakako će zavisiti i od pristupa i podrške ljudi koji žive na ovim prostorima. Zato pozivam sve građane Andrijevice, kao i naše prijatelje i zavičajce koji žive u drugim sredinama da, prije svega, zajednički damo puni doprinos zaustavljanju iseljavanja lokalnog stanovništva i ekonomskom i duhovnom jačanju Vasojevića. To ćemo postići uzajamnim poštovanjem i dokazivanjem da nam nije stalo samo do ličnih, nego i do opštih interesa. Siguran sam da će svako naše dobročinstvo Bog nagraditi onako kako je nagrađivao naše pretke koji su ispisivali svijetle stranice naše istorije. Uz poruku, koju svojevremeno izgovori Patrijarh Pavle „budimo ljudi” još jednom se zahvaljujem na ukazanom povjerenju“, naglasio je Ćulafić.\nNa sjednici je konstatovana ostavka koju je Srđan Mašović podnio na mjesto predsjednika opštine. Mašović je u obrazloženju ostavke istakao da se na ovakav čin odlučio iz zdravstvenih razloga, napominjući da je njegova mandat trajao do marta mjeseca iduće godine.\nTokom sjednice izabrani su i skupštinski odbori i savjeti. Jučerašnje zasijedanje završeno je na način što je predsjednik Skupštine Mladen Đukić saopštio da se rad sjednice prekida i da će naknadno saopštiti kad će se nastaviti.\n← Reagovanje SNP Budva → Митрополит Амфилохије: Добро сам, хвала свима на бризи, молим се за здравље свих грађана


Retail Magazin - izdanje broj 1 - avgust / septembar 2011.\nRetail Magazin – izdanje broj 1\nZa Retail Magazin, naš prvenac i uvod u priču čiji ste glavni akteri vi, profesionalni čitaoci i potrošači, govori Goran Kovačević, predsednik Upravnog odbora „Gomexa“.\nKonzumiranje kafe ne beleži sezonske oscilacije, baš kao što ni strastvenim kavopijama nije važno koje je godišnje doba, već da osete ukus svog omiljenog napitka.\nPočećemo sa preciznim odmotavanjem zamršenog klupka HACCP sistema i upoznati vas sa evolucijom konzumerizma u Srbiji. „Retail Magazin“ vam donosi i specijalni dodatak – Zakon o zaštiti potrošača.\nSadržaj avgustovskog izdanja:\nKafa – O kafi i tržištu kafe u Srbiji\nŠta stimuliše podsvest kupca\nRFID – Primena RFID tehnologija u trgovini\nKonzumerizam u Srbiji – zaštita potrošača\nNajave događaja – Događaji od značaja u narednom periodu\nZakon o zaštiti potrošača – Prvi deo zakona o zaštiti potrošača. Drugi deo ćemo objaviti u narednom izdanju Retail magazina.\n2011. avgust broj 1 izdanje magazin retail septembar


Serafimović: Ostvarili smo zacrtane ciljeve – Vaterpolo Klub Nais\nSerafimović: Ostvarili smo zacrtane ciljeve\nBy Kristina Krstić Vesti 30/12/2018\nIza Vaterpolo kluba Nais je jedna od najuspešnijih polusezona u istoriji.\nNiški tim, koji već godinama pokazuje konstantan napredak, u tekućoj sezoni je ostvario odlične rezultate u svim takmičenjima u kojima je nastupio.\nIzabranici Jovana Serafimovića su najpre igrali na kvalifikacionom turniru za Kup Evrope u Atini i u konkurenciji domaćeg Idraikosa, crnogorskog Primorca i italijanske Ortiđe zauzeli četvrto mesto sa sva tri poraza, ali uz ozbiljan otpor mnogo kvalitetnijim i finansijski jačim protivnicima.\nSolidne igre u Atini bile su dobar zamajac za nadmetanje u Regionalnoj A2 ligi, gde Nais nakon osam odigranih kola i na tri kola do kraja osnovnog dela takmičenja zauzima četvrto mesto sa 18 osvojenih bodova, tri manje od vodećeg trojca – Budva, Radnički i Solaris.\nU Kupu Srbije je ponovljen prošlogodišnji uspeh. Nais se preko Starog Grada domogao završnog turnira u Zrenjaninu, gde je u polufinalu zaustavljen od kragujevačkog Radničkog.\nTrener Naisa Jovan Serafimović analizirao je dosadašnji učinak svoje ekipe i zaključio da su zacrtani ciljevi, za sada, ostvareni.\n–Ono što smo planirali pred početak ove sezone uspeli smo da realizujemo. Na tri kola pre kraja prvog dela Regionalne A2 lige nam nedostaje samo jedan bod da i matematički obezbedimo plasman među prvih šest ekipa na tabeli koje će nastaviti borbu za višu rang. U Kupu Srbije smo se ponovo plasirali u polufinale, a utakmice u Evropi bile su nam velika škola za nastavak sezone– rekao je Serafimović, a potom se detaljnije osvrnuo na igre Naisa u Regionalnoj A2 ligi.\n–Zadovoljan sam. Sve je išlo po planu, o čemu najbolje govori podatak da smo na samo tri boda manje od prvog mesta na tabeli. Generalno smo dobili utakmice koje smo morali da dobijemo, a kao kiks se može uzeti poraz od Radničkog kod kuće, iako su oni kvalitetnija ekipa od nas. To smo nadoknadili trijumfom u Budvi, tako da smo zaista na poziciji koju smo zaslužili. Malo me bole što smo oba poraza doživeli od ekipa iz Srbije, Radničkog i Vojvodine, jer će nam se ti rezultati računati i kada na proleće počne domaća Superliga, ali šta je tu je. Već 12. januara nas čeka gostovanje Solarisu iz Šibenika, potom mečevi i sa Valjevom u Nišu i Katarom u Kotoru. Pokušaćemo da iz tih mečeva izvučemo maksimum, a onda nam sledi drugi deo ove lige i utakmice protiv jakih rivala. Mi ćemo naravno pokušati da se borimo za jedno od prva dva mesta na tabeli, a ukoliko u tome ne uspemo to neće biti smak sveta– jasan je trener Naisa.\nNais je i 2018. godine zaustavljen u polufinalu nacionalnog Kupa. Pre godinu dana Nišlijama se na putu ka finalu isprečio Šabac pobedom na peterce, a nedavno u Zrenjaninu kragujevački Radnički, koji je slavio rezultatom 8:5.\n–Iako smo samim plasmanom na završni turnir ostvarili uspeh, ostaje žal za igranjem u finalu. Čudan je to bio meč. Iz deset pokušaja sa igračem više nismo dali gol, propala nam je akcija i sa dva igrača više, tako da je u takvim okolnostima bilo nemoguće pobediti kvalitetnijeg protivnika. U odbrani smo bili dobri, ali smo propustili previše šansi u napadu kada se rezultat lomio i za to smo bili surovo kažnjeni– istakao je Serafimović.\nNais će u 2019. godinu ući oslabljen za jednog od najiskusnijih prvotimaca Nemanju Šilja, koji karijeru nastavlja u Švajcarskoj.\n–Biće to veliki hendikep za nas, jer je Šilj bio veoma značajan za našu igru. Mi sada na poziciji centra imamo Jakšu Kosića, koji će morati da preuzme značajniju ulogu, a doveli smo i mladog Vladimira Mickića. On je trenirao sa nama, prošao je probu i sada se nalazi u proceduri registracije. Mislim da ga za Solaris nećemo imati, a očekujem da debituje protiv Valjeva na našem bazenu. Radi se o talentovanom centru, koji ima iskustvo igranja u mađarskoj ligi, jer je prošle godine nosio kapicu Segedina. U svakom slučaju pred nama je zahtevan period i moraćemo da zadržimo fokus kako bi nastavili u istom tempu u Regionalnoj ligi, dok je o Superligi Srbije koja počinje na proleće još uvek rano pričati, iako ćemo i u njoj imati ozbiljne ambicije– završio je Serafimović.\nMladi vaterpolisti Naisa blistali u Valjevu\nTreniraj i ti sa nama!\n1 Šabac 2 6\n2 Partizan 2 4\n3 Crvena Zvezda 2 1\nRegionalna A2 liga\n16 +114 46\n2 Solaris 16 +88 43\n3 Primorje 16 +67 36\n4 Nais 16 +1 25\n5 Vojvodina 16 +5 24\n6 Pošk 16 -14 21\n7 Zemun 16 +10 25\n8 Galeb 16 -7 24\n9 Medveščak 16 -33 14\n10 Zadar 16 -39 12\n11 Cattaro 16 -76 10\n12 Triglav 16 -116 4


Završeno je izvlačenje vozila u kanjonu Tijesno (M-16 Karanovac-Crna Rijeka) pa se sada na ovoj dionici saobraća nesmetano i bez vanrednih ograničenja.\nPojačana frekvencija vozila tokom dana očekuje se ka lokalnim izletištima, kao i na graničnim prelazima, posebno na jugu i sjeveru naše zemlje.\nPojačana je frekvencija vozila na ulazu u BiH na graničnim prelazima Bosanski Brod i Bosanska Gradiška. Duga su zadržavanja na izlazu iz naše zemlje na graničnom prelazima: Prisika, Doljani i Ivanica. Na ostalim graničnim prelazima pojačana je frekvencija vozila, zadržavanja trenutno nisu duža od 30 minuta.


CENTAR GRADA KAO KUTIJA ŠIBICA Užice se suočava sa ozbiljnim problemom, evo o čemu je reč (FOTO) – Vesti iz srbije i sveta\nHome > Društvo > CENTAR GRADA KAO KUTIJA ŠIBICA Užice se suočava sa ozbiljnim problemom, evo o čemu je reč (FOTO)\nby Janko Vesic - Oktober 30, 2021 038\nParkiranje u Užicu je decenijski problem, koji iz godine u godinu sve više dolazi do izražaja, jer za nešto više od deset godina, broj automobila u gradu na Đetinji drastično je porastao. Tako, u ovom trenutku, prema podacima MUP-a u Užicu ima oko 30 000 registrovanih vozila.\nU ovom trenutku u Užicu nedostaje najmanje 1 200 parking mesta, a rešenja ovog problema su u maksimalnoj iskorišćenosti postojećih i izgradnja fast, zidanih i podzemnih garaža, pokazuje Studija parkiranja koju je izradila firma “Model 5” iz Valjeva posle šestomesečne analize.\n– Jedna od aktivnosti predviđena merama koje je grad usaglasio sa Kancelarijom UN za projektne zadatke (UNOPS) je izrada Studije parkiranja – podsetio je Slobodan Šiljković član Gradskog veća za saobraćaj.\n– Imamo analizu postojećeg stanja i potencijalna rešenja, na osnovu kojih ćemo sigurno preduzimati dalje korake. Naravno nije jednostavan problem i ne tiče se samo Užica već velikog broja gradova i kod nas i u Evropi, ali ćemo korak po korak u skladu sa preporukama UNOPS-a, a sada i Studije parkiranja taj problem rešavati.\nŽeljko Ranković iz firme “Model 5”, rukovodilac projekta u Užicu zahvalio se svim građanima koji su učestvovali u terenskoj i internet anketi na osnovu čega su prepoznati nedostatci i urađena rešenja.\n– Na osnovu toga došli smo do zaključka da nam nedostaje oko 1 200 parking mesta ovog trenutka. Ipak glavni problem nije samo to što nedostaju parking mesta. Veoma značajna je i uloga onoga ko upravlja parkiralištima. Mora se napraviti model gde jedno parking mesto neće koristiti samo jedan korisnik dnevno, već njih sedam, osam. U tom smislu smo dali predloge kako poboljšati upravljanje i šta je sa aspekta struke potrebno uraditi da upravljač parkiralištima kroz podizanje kvaliteta da viši nivo usluge.\nRanković dodaje da je potrebno graditi i nove garaže, jer Užice nema dovoljno prostora za ogroman broj parkirališta u jednom nivou.\n– Dali smo predloge gde je moguće praviti za početak nadzemne fast, kasnije i zidane a u perspektivi i podzemne garaže, bez kojih se ne može lako rešiti ovaj problem istorijski nasleđenog malog prostora. Ono što je takođe važno, to je da u Užicu moramo promovisati način korišćenja vozila da pokušamo da grad nađe meru i način da nas demotiviše da vozilom dolazimo u centar grada. U tom slučaju možemo da prođemo sa 1 200 parking mesta, a ako ne onda moramo stalno tražiti način da obezbedimo nova.\nIstraživanje koje je urađeno tokom maja i juna meseca u saradnji sa učenicima TŠ “Radoje Ljubičić” pokazalo je da je 6 400 vozila svakodnevni obim parkiranja. To pokazuje da je u odnosu na postojećih 1 218 parking mesta sa 160 u Javnoj garaži potrebno pet puta više. Kako ističu autori Studije parkiranja nije rešenje stalno tražiti nova parking mesta, već maksimalno iskoristiti postojeća i deo od oko 1200 parking mesta obezbediti kroz izgradnju garaža, nadzemnih ili zidanih, na prostoru bivše Robne pijace Međaj, na potezu kod autobuske i železničke stanice i kod stadiona. Eventualno, iako finansijski najzahtevnije podzemne garaže mogle bi se graditi na prostoru ispod Gradskog trga, Malog parka ili u Topličkoj ulici.\nU PONEDELJAK NOVA ISPLATA: Vučić najavio\nOktober 29, 2021 042\nDelegacija “Partizana” posetila Ugljevik\nRTS :: Vreme svinjokolja – odnesite meso na pregled, i kulen može da vam dođe glave


Tržište poljoprivrednih proizvoda po ugledu na EU – AGRO VESTI by agronews.rs\nFeb 25, 2021 | agro danas, Aktuelno, fokus, Hrana, Poljoprivreda, Prehrambena industrija, Proizvodi, Srbija, Tržište, Vesti\t|\nNacrtom je predloženo da u takvim situacijama Vlada na predlog Ministarstva poljioprivrede može upotrebiti tri mere: javnu intervenciju, podršku privatnom skladištu i vanredne interventne mere.\nPrema tekstu nacrta, javna intervencija se aktivira kada tržišne cene žitarica, goveđeg i telećeg mesa i mleka i mlečnih proizvoda padnu ispod referentnih cena. Vlada tada, na predlog Ministarstva otkupljuje te proizvode po interventnoj ceni ili prikupljanjem javnih ponuda, a potom pokreće postupak njihove prodaje. Podrška privatnom skladištu podrazumeva naknadu dela troškova skladištenja za šećer, goveđe, teleće, svinjsko, ovčije i kozije meso, te mleko i mlečne proizvode u slučaju da njihova tržišna cena padne ispod referentne cene.\nSve mere odnose se isključivo na poljoprivredne proizvode poreklom iz Srbije, i usklađene su u njavećoj meri sa odgovarajućim propisima u Evropskoj uniji.\nJavna rasprava o ovom Nacrtu zakona završava se 25. februara, pa je pomoćnik ministra poljoprivrede Nenad Katanić zahvalio svima koji su dali svoje sugestije i predloge na ovaj pravni akt.\n“Često imamo situacije da dođe do poremećaja na tržištu l ljudi očekuju intervenciju države i Ministarstva, a ovaj zakon će dati pravni osnov da kroz donošenje podzakonskih akata Ministarstvo može da reaguje preko javne intervencije, privatno skladištenje ili neke hitne intervencije. Praktično, da ovim zakonom definišemo sve te kriterijume i uslove u kojima se može intervenisati”, rekao je Katanić.\n“Mi sad imamo udruženja, ali želimo da im kroz zakonski okvir pružimo mogućnost da se povežu, i nadam se da će proizvođači da se povežu sa prerađivačima i trgovcima tako da će to predstavljati ozbiljniju mrežu kada je reč o proizvodnji preradi i prodaji poljoprivrednih proizvoda”, rekao je Katanić.\nTags: intervencija državeministarstvo poljoprivredetržište poljoprivrednih proizvodauređenje tržišta\nNedovoljna ulaganja glavni uzrok poplava\nMinistarka poljoprivrede Snežane Bogosavljević Bošković ocenila je da su nedovoljna ulaganja glavni uzrok elementarnih nepogoda i dodala da se skoro 12 meseci nakon prošlogodišnjih poplava i dalje na 97 lokacija sprovode mere sanacije vodnih objekata\nMinistarstvo pravi mapu koje vrste voća treba gajiti u određenom rejonu. Cilj ujednačen kvalitet u Srbiji i povećanje izvoza


NSinfo: Od marta sledeće godine - Nacionalna laboratorija za bezbednost hrane\nOd marta sledeće godine - Nacionalna laboratorija za bezbednost hrane\nRezultati analiza koje radi Nacionalna laboratorija za kontrolu\nkvaliteta mleka trebalo bi da početkom sledeće godine da i "zvanično" važe, jer bi do tada trebalo da bude završena akreditacija.\nKada je o ostalim namirnicama reč, Nacionalna laboratorija za bezbednost hrane čekaće do marta naredne godine, pa uzorci više neće morati da putuju u inostranstvo na superanalize. Do tada ispravnost i kvalitet mesa i suhomesnatih prerađevina kontrolisaće se u privatnim laboratorijama.\nNovosti podsećaju da je Laboratorija za kontrolu kvaliteta mleka, posle višegodišnjeg čekanja i nekoliko "državnih" otvaranja, počela sa probnim radom početkom godine, čije je otpočeo sam proces akreditacije ove ustanove. Nadležni ističu da će do kraja decembra to biti gotovo, pa će ona početi da radi punim kapacitetom.\n- Do decembra će biti završena akreditacija laboratorije. Već se radi kontrola mleka u celoj Srbiji, uzimaju se uzorci iz svih mlekara. Sada znamo na nacionalnom nivou kakvo nam je mleko u mlekarama, pa možemo da primenjujemo i mere za poboljšanje kvaliteta - naveo je ministar poljoprivrede Branislav Nedimović.\nIpak, dok laboratorija ne dobije akreditaciju, nema ni zvaničnih analiza na papiru. Uz svu dokumentaciju koju poseduje, opremljenost i stručni kadar, "probno" ispitivanje mleka je neophodno za dobijanje akreditacije. Analize koje trenutno dobijaju nisu obavezujuće, ali proizvođačima može da služe kako bi poboljšali kvalitet.\nizvor: novosti.re, agencije, foto: ilustracija


(FOTO) Galerija plus: Novi prostor za banjalučke umjetnike | Banjaluka.net\n(FOTO) Galerija plus: Novi prostor za banjalučke umjetnike\nNovi izložbeno – prodajni salon Muzeja savremene umjetnosti RS, pod nazivom „Galerija plus“, koji se nalazi u Srpskoj ulici u centru grada, svečano je otvoren danas.\nSalon je otvorio gradonačelnik Slobodan Gavranović, koji je rekao da je ovaj prostor nekada bio komercijalnog tipa, a da mu je sada promijenjena namjena i da je usmjeren u oblast kulture.\n– Radili smo skoro tri godine na ovom projektu, odnosno na pripremama i opremanju ovog prostora i evo, banjalučki umjetnici su dobili svoj prostor, a galerijom će upravljati Muzej savremene umjetnosti RS. Sav posao oko pripreme ovog prostora vodio je Kulturni centar Banski dvor. Galerija je opremljena u skladu sa savremenim standardima i sigurno je da predstavlja jedan od najljepših objekata ove vrste u Republici Srpskoj – naglasio je, prilikom otvaranja, gradonačelnik Gavranović.\nDirektor Muzeja savremene umjetnosti RS Sarita Vujković, kazala je da je ovaj prostor od izuzetnog značaja za MSU RS i da je nadomjestio gubitak starog prostora u Ulici kralja Alfonsa.\n– Izložbeno-prodajni salon „Galerija plus“ je nastao zahvaljujući inicijativi gradonačelnika Slobodana Gavranovića. Zahvaljujući Banskom dvoru i sporazumu o kulturnoj saradnji pripao je MSU RS, koji će se brinuti o programu galerije. Mi smo odlučili, da povodom otvaranja, priredimo izložbu umjetnika sa kojima smo sarađivali ranije i koji su sa nama bili i u prijašnjem prostoru – istakla je Vujković i pozvala sve banjalučke umjetnike na saradnju kako bi se zajedničkim snagama osmislili novi koncepti, a od toga bi imali koristi umjetnici i publika.\nPored izlaganja i prodaje umjetničkih djela, „Galerija plus“ će služiti i kao mjesto za promociju djela primijenjene umjetnosti, knjiga i publikacija iz svijeta umjetnosti, jedinstvenih suvenira i promotivnih materijala MSU RS, ali i kao prostor za organizovanje izložbi manjeg formata.


Poduzeće Fis i Tioil dobitnici priznanja„100 najvećih u BiH” - Vitez.info\nPoduzeće Fis i Tioil dobitnici priznanja„100 najvećih u BiH”\nSinoć je u sarajevskom hotelu Hills u organizaciji Poslovnih novina održana manifestacija 100 najvećih u Bosni i Hercegovini.\nNa ovaj način Poslovne novine žele doprinijeti razvoju i jačanju pozitivne poslovne klime i omogućiti kompanijama da Pečatom 100 NAJVEĆIH u BiH garantuju kupcima kvalitet, a poslovnim partnerima i društvenoj zajednici potvrde dugoročnu opredijeljenost razvojnim strategijama.\nNa manifestaciji su bili prisutni i predstavnici naftne kompanije Tioil iz Stare Bile, koja je jedna od vodećih kompanija u sektoru prerade i uvoza naftnih derivata.Manifestaciji je ispred poduzeća Tioil prisustvovali Tihomir Matošević, koji je bio u pratnji supruge i kćerke.\nPoduzeću FIS iz Viteza pripala je nagrada za najboljeg u državi po prihodu u industrijskoj grani na veliko.\nKompanija Bajra iz Travnika osvajač je prvog mjesta po prihodu u mesnoj industriji.\nKategoriji velikih kompanija priznanje “100 najvećih u privredi BiH” uručeno je za JP Elektroprivredu BiH sa 997.870.238 KM prihoda, BH Telecomu sa 83.588.626 KM dobiti te Preventu BH Visoko sa 320.529.230 KM izvoza.\nPrethodni članakNakon Slovenije, snijeg stigao u BiH\nSljedeći članakSutra stiže jesen


Naftna kompanija Royal Dutch Shell potpisala dugoročni sporazum s Libijom - 2004-03-25\nNaftna kompanija Royal Dutch Shell je najavila da je potpisala dugoročni sporazum s Libijom, kojim se kompaniji dozvoljava potraga za novim izvorima rezervi energije,kao i razvoj već postojećih u Libiji.\nOčigledno je i ovaj sporazum najava šokantno brzog otopljavanja odnosa Tripolija sa Zapadom; predstavnici kompanije Shell kažu da će nastavljati pregovarati s Tripolijem o odredjenim pod ugovorima; oni takodjer odbijaju otkriti financijske detalje ugovoram ali izvori u Britaniji kažu da je ova Anglo-Nizozemska kompanija radila na kontraktu vrijednom vjerovatno blizu 200 milijuna dolara.\nI američke naftne kompanije se takodjer nadaju skoroj obnovi operacija sa Libijom; američki odjel kompanije Occidental Petroleum je u Triploju otvorio ured prije dvije nedjelje,a druge su američke kompanijeu pregovorima.


Vesti online / Srpski informativni portal / "Ne dugujem ništa ni Zapadu ni Istoku"\n"Ne dugujem ništa ni Zapadu ni Istoku"\nMilo Đukanović ne "polaže račune" nikome\n- Pogoršanje odnosa Crne Gore i Rusije refleks je poremećaja na globalnoj političkoj sceni. Poštujući svoje viševekovne prijateljske i zvanične političke odnose sa Rusijom, Crna Gora nije napravila ni jedan potez sa ciljem da ih poremeti - rekao je Ðukanović u intervjuu za podgoričku Pobjedu.\nU vreme raspada Jugoslavije, kaže Ðukanović, Moskva je više puta humanitarno i na druge načine pokazivala prijateljstvo prema Crnoj Gori, što je posebno došlo do izražaja tokom priprema za obnovu crnogorske državne nezavisnosti.\nNaveo je da su ruski predsednik Vladimir Putin i on o tome "veoma otvoreno razgovarali", te dodao da je Rusija među prvima priznala nezavisnost Crne Gore.\n- To su gestovi koji se cene i pamte - kazao je Ðukanović.\nBivši premijer je rekao da je sa Putinom razgovarao i o crnogorskom članstvu u NATO i Evropskoj uniji (EU).\n- O tome sam ga veoma direktno obavijestio nakon referenduma, tokom sastanka u Sočiju 2006 - kazao je Ðukanović.\nNa pitanje kako je Putin reagovao, lider DPS navodi:\n* Kosačov: Ne bi da delim Srbiji savete za NATO, ali...\n* "Amerika pokušava da osvoji zapadni Balkan"\n- Veoma ljubaznom upitnošću: da li je to, pitao je, zaista neophodno Crnoj Gori. Rekao sam da je , ne samo Crnoj Gori, nego i Balkanu lišenom pouzdanih samoregulatornih mehanizama vlastite stabilnosti, neophodno da kroz evroatlantske integracije unapredi svoju bezbjednost - rekao je Ðukanović.\nOcenio je da Crna Gora "ni jednu odluku nije donela ishitreno, nepromišljeno ili iza bilo čijih leđa".\nCrna Gora, uveren je Ðukanović, nije generisala tako burne reakcije Moskve na članstvo naše zemlje u NATO.\n- Pre bih rekao da je ''preslaganje'' odnosa na globalnoj sceni, tri decenije nakon prestanka hladnog rata, dovelo do ponovnog odmjeravanja snaga velikih. Za te je igre Balkan uvek bio pogodan teren - istakao je bivši premijer.\nGovoreći o reakcijama Moskve, Ðukanović smatra da one upućuju na to da su "neka očekivanja Rusije iznevjerena".\nZvanična Moskva je, kako je rekao, "očito propustila da uoči da ovo više nije Crna Gora koja će, umesto za svojim, ići za interesima Srbije ili Rusije".\n- Ovo je nova i odgovornija Crna Gora, koja je 1999, tokom NATO intervencije na SRJ, Slobodanu Miloševiću rekla - ne, to nije naš rat; naš je interes da živimo u miru. Najzad, to je Crna Gora koja je 2016. Rusiji jasno poručila da poštuje crnogorsko-rusko prijateljstvo, naše istorijske veze, ali i da je članstvo u NATO i EU naš slobodan izbor i da očekujemo, posebno od prijatelja, da on bude uvažen - ističe Ðukanović.\nLider DPS i možda budući kandidat na predsedničkim izborima u Crnoj Gori kaže i da ljutnja prema bilo kome nikad ne bi mogla navesti da radi protiv interesa Crne Gore.\nTo, prema njegovim rečima, potvrđuje "i moje kontinuirano zalaganje za ulazak i naše zemlje i Zapadnog Balkana u EU i NATO".\nÐukanović negira navode ruskih ministara odbrane i spoljnih poslova, Sergeja Šojgua i Sergeja Lavrova da nešto duguje Rusiji.\n- Ne dugujem joj ništa! I to znaju svi u Moskvi koji su iole upoznati sa crnogorsko-ruskim odnosima. Posebno gospoda Lavrov i Šojgu, sa kojima sam, sticajem okolnosti, godinama unatrag imao odnose znatno bliže od oficijelnih - kaže Ðukanović.\nTo se, tvrdi, primenilo, ne njegovom krivicom, jer je, kako je pojasnio, „Moskva valjda očekivala da se odreknemo sebe zbog interesa Rusije.\n- Moj ''dug'' prema Rusiji je to što nisam izdao Crnu Goru! Najzad, da sam ikada tokom svoje političke karijere dozvolio da me neko zadužuje, sigurno bih se danas ponašao servilno i snishodljivo. Ovako, uzdignuta čela mogu pogledati svakome u oči, i u Crnoj Gori i u Rusiji - kazao je Ðukanović.\nBivši premijer kaže i da žali što je diplomata svetskog formata "podlegao atmosferi koju diktiraju jastrebovi Kremlja i sebi dozvolio da poveruje - ako je uopšte poverovao - u to da je crnogorsko članstvo u NATO vraćanje duga koji neko, tačnije ja, imam prema Zapadu".\n- Ponavljam: nemam dugova ni na Zapadu, ni na Istoku! I Rusija, i Brisel i Vašington to veoma dobro znaju - kazao je Ðukanović.


Želimo da ostvarimo takav rezultat da naš kandidat može da bude premijer – DnevniZurnal\nŽelimo da ostvarimo takav rezultat da naš kandidat može da bude premijer\nby admin 16/02/2022, 11:45 1.7k Views\nPredsednik Socijalističke partije Srbije Ivica Dačić, koji će biti nosilac parlamentarne liste koalicije između njegove stranke i Jedinstvene Srbije, izjavio je da ta koalicija želi da njihov kandidat “ostvari takav rezultat da može da bude premijer Srbije”.\n„A sada kako će biti, mi o tome nismo razgovarali ni sa drugim partnerima. Mislim da je rano i da to treba ostaviti za posle izbora. Ovo nema veze sa bilo kakvim dogovorom, mi za to treba da se borimo. Mi treba da se izborimo“, rekao je Dačić u beogradskim prostorijama JS, na obeležavanju stranačke slave.\nIstakao je da želi da se izbori za „personalizaciju izbora“ i naglasio da aprilski izbori nisu samo izbori za predsednika države, već i za premijera.\nPredsednik JS Dragan Marković Palma izjavio je da je SPS-JS koalicija jednoglasno donela odluku da Dačić bude nosilac parlamentarne liste, uz ocenu „da u Srbiji ne postoji bolji kandidat za premijera od Ivice Dačića.\n“Naš slogan u kampanji je ‘Ivica Dačić – Za premijera’. Siguran sam sam da građani Srbije neće glasati za ono što piše na društvenim mrežama, već za dela”, kazao je Marković.\nSam Dačić nije želeo da komentariše, kako je rekao, “političke želje njegovog prijatelja i brata Dragana Markovića”.\n“Toma Fila će biti najbolji advokat Beograda”\nIvica Dačić je potvrdio da će član Predsedništva te stranke, advokat Toma Fila, najverovatnije biti kandidat za gradonačelnika Beograda u ime njihove koalicije sa Jedinstvenom Srbijom na predstojećim izborima i istakao da se nada da će on to prihvatiti.\n“Toma Fila je pokazao svih ovih godina da je bio advokat svih koji su bili pogođeni nepravdom, kao što je bila haška nepravda. On će biti i najbolji advokat Beograda i najbolji advokat svakog pojedinačnog građanina u Beogradu, da se izbori sa raznim birokratskim nepravdama”, rekao je Dačić.\nDačić je rekao da bi voleo da Fila prihvati taj predlog i dodao da “on nije klasičan političar” i da je to možda njegova prednost u odnosu na druge kandidate.


Na pomolu novi problem s pasošima: “Gemalto” žalbom blokirao postupak - Kameleon M&M\nNa pomolu novi problem s pasošima: “Gemalto” žalbom blokirao postupak\nSamo nekoliko dana nakon što je Kancelarija za razmatranje žalbi odbila žalbu francuske kompanije “Gemalto” na tendersku dokumentaciju za štampanje pasoških knjižica, ista se kompanija ponovo žalila i opet zaustavila čitav postupak.\n“Žalba je ponovo bila prošle sedmice i opet se sada čeka Kancelarija za razmatranje žalbi da donese konačnu ocjenu. Nadamo se da će ta odluka biti donesena u najskorije vrijeme, jer, prema našem mišljenju, najnovija žalba je neosnovana i neblagovremena”, kazali su za banjalučke Nezavisne novine u Agenciji za identifikaciona dokumenta, evidenciju i razmjenu podataka (IDDEEA).\nNiko sa sigurnošću nije mogao da kaže na šta se to konkretno “Gemalto” žalio i zbog čega, s obzirom na to da su samo uzeli tendersku dokumentaciju i nisu čak dostavili ni ponudu za taj posao.\nOva francuska kompanija već duže od godinu dana stalnim žalbama opstruiše sprovođenje tendera za nabavku pasoških knjižica, vrijednog oko 30 miliona KM.\n“Sve je bilo spremno za potpisivanje ugovora. Međutim, ponovna žalba je sve zaustavila i sada se ponovo mora čekati odluka Kancelarije za razmatranje žalbi. Nema sumnje da će žalba Gemalta ponovo biti odbijena, sad je samo pitanje vremena, a svi znamo da do kraja marta važi sadašnji ugovor koji IDDEEA ima sa banjalučkom kompanijom Milbauer. Ako taj ugovor istekne, a do tada ne bude završen postupak nabavke, što je malo vjerovatno, ponovo bi moglo doći do problema u isporuci pasoša”, kaže izvor “Nezavisnih”.\nPodsjećanja radi, na posljednji raspisani tender za nabavku pasoških knjižica najbolju ponudu dostavila je banjalučka kompanija “Milbauer”, koja za četvorogodišnje štampanje pasoških knjižica traži 28,47 miliona KM sa PDV-om, dok je kompanija “Veridos” za ovaj posao tražila 53,28 miliona KM. Ove dvije kompanije jedine su dostavile svoje ponude za ovaj posao, iako je tendersku dokumentaciju preuzelo desetak firmi.


Usvojen zahtjev MANS-a za izuzeće sudije Blaža Jovanića\nNalazite se ovdje:Početna»O MANS-u»Usvojen zahtjev MANS-a za izuzeće sudije Blaža Jovanića\nO MANS-u, Saopštenja za medije, Slučajevi protiv MANS-a 30/11/2012\nPredsjednik Osnovnog suda u Podgorici usvojio zahtjev MANS-a za izuzeće sudije Blaža Jovanića u postupku po tužbi “Lutrije CG” i “Džek pota” protiv “Daily press”-a i MANS-a radi naknade nematerijalne štete.\nOvo je bio treći zahtjev koji je MANS podnio za izuzeće Jovanića, a prethodna dva predsjednik suda je odbijao. Prvo je ukazano da je sudija Jovanić ispoljio pristrasnost prema tužiocima postupajući po njihovoj nerazumljivoj tužbi u kojoj ni jednim navodom nije konktretizovano kojim radnjama su tuženi povrijedili prava tužilaca, odnosno koji su to navodi tuženih po tužiocima sporni. Takođe je navedeno da je sudija Jovanić prvi sudija u Crnoj Gori koji je pravnim licima dosudio naknadu nematerijalne štete zbog povrede poslovnog ugleda, što je suprotno stavovima Evropskog suda za ljudska prava.\nJovanić je ovu presudu donio čak u vrijeme kada crnogorski zakoni tu vrstu naknade nijesu uopšte propisivali.\nKada je prvi zahtjev odbijen, MANS je tražio izuzeće sudije Jovanića ukazujuči da su izvršna direktorka i punomoćnik MANS-a Vanja Ćalović i Veselin Radulović, kao autori publikacije “Koliko košta sloboda govora” opisivali nezakonito postupanje sudije Jovanića u drugom predmetu. Takođe je navedeno da je punomoćnik MANS-a u knjizi “Advokati govore” opisao četiri predmeta u kojima je Jovanić postupao nezakonito, što predstavljaju opravdane razloge za sumnje da Jovanić ne može pružiti ni minimum garancija da će suditi nepristrasno i da će prema MANS-u postupati objektivno.\nPoslije odbijanja i ovog zahtjeva, MANS je podnio i treći sa navodima da su u publikaciji ”Iza statistike” analizirali i presudu kojom je brat sudije Jovanića, zaposlen u Upravi Carina, osuđen za krivično djelo primanje mita. U nastavku projekta analize presuda i rezultata antikorupcijskih reformi, MANS je istraživao na koji način je brat sudije Jovanića ponovo zapošljen u Upravi Carina nakon što je pravnosnažno osuđen za krivično djelo koje ga čini nedostojnim za te poslove. Zato je istaknuto da istraživanje korupcije u koju je umiješan brat sudije Jovanića i istraživanje njegovog sumnjivog pomilovanja i vraćanja na posao u Upravi carina, dodatno predstavljaju opravdane razloge za sumnje da sudija Jovanić ne može pružiti ni minimum garancija da će MANS tretirati kao druge stranke i da će suditi nepristrasno.\nDakle, tek ovaj zahtjev MANS-a predsjednik suda je usvojio i izuzeo sudiju Jovanića od postupanja u ovom predmetu. Sudija Jovanić je u svom izjašnjenju po treći put naveo da ne postoje razlozi za njegovo izuzeće i da mu “je nerazumljivo kako navedena okolnost može uticati na njegovu objektivnost i pristrasnost”. Ipak, za razliku od prethodna dva slučaja, predsjednik suda mu sada nije uvažio navode iz izjašnjenja. U rješenju kojim se Jovanić izuzima od vršenja sudijske dužnosti u ovom predmetu predsjednik suda ističe da je posebno cijenio činjenicu da je ovo treći zahtjev za izuzeće Jovanića i da se iznose nove činjenice vezane za MANS-ov projekat istraživanja korupcije i zapošljavanja brata sudije Jovanića. Po ocjeni predsjednika suda uporno insistiranje punomoćnika MANS-a da Jovanić neće suditi nepristrasno, “uz navođenje pregršt tvrdnji i analiza koji se tiču kako samog sudije Jovanića i njegovog rada, tako i članova njegove porodice, odnosno u konkretnom slučaju njegovog brata”, upravo predstavljaju okolnosti koje ukazuju da je sudiju Jovanića potrebno izuzeti od vršenja sudijske dužnosti u ovom predmetu.\nMada je bilo potrebno podnositi tri zahjteva za izuzeće sudije Jovanića, ipak ohrabruje činjenica da je predsjednik suda najzad donio rješenje o njegovom izuzeću, potvrđujući naše navode da sudija Jovanić nije u stanju pružiti ni minimum garancija da bi u ovom predmetu sudio nepristrasno.\nMANS Veselin Radulović\nPredhodni članakIzvještaj o zloupotrebama državnih resursa i javnih ovlašćenja\nSlijedeći članak Indeks percepcije korupcije Transparency International-a pokazuje pogoršanje u Crnoj Gori\ngold price 28/12/2012 16:39\nRočište u parnici u kojoj tužioci traže odštetu za štetu pričinjenu serijom tekstova u kojima su iznošene naprljavije laži zakazala je sudija Branka Zeković kojoj je proces dodijeljen nakon što je predsjednik Osnovnog suda Zoran Radović usvojio 28. novembra 2012. rješenje o izuzeću sudije Blaža Jovanića po trećem zahtjevu tuženih. Prethodna dva zahtjeva bila su odbijena. Treći zahtjev je, međutim, usvojen nakon medijskog protiska odnosno pošto su u Vijestima 7. i 8. novembra, dakle nakon što je postupak pokrenut, objavljeni tekstovi o bratu prvobitno određenog postupnog sudije Blaža Jovanića.


InfoBrcko.com - Krstajić o preuzimanju Zmajeva: Reprezentacije s velikim potencijalom se ne odbijaju\nKrstajić o preuzimanju Zmajeva: Reprezentacije s velikim potencijalom se ne odbijaju\nKrstajić o preuzimanju Zmajeva: Reprezentacije s velikim potencijalom se ne odbijaju\tIstaknuto\nLegenda bh. nogometa Dušan Bajević više neće voditi reprezentaciju Bosnu i Hercegovinu, a jedan od glavnih kandidata za preuzimanje klupe Zmajeva Mladen Krstajić za srbijanske medije rekao je da ne bi mogao odbiti poziv našeg saveza.\nPod Bajevićevim vodstvom, a nakon odlaska Roberta Prosinečkog, naša država je propustila šansu da se kroz baraž plasira na Evropsko prvenstvo, pa je novi početak i imenovanje novog selektora neminovno u narednom periodu.\nKrstajić u razgovoru za medije iz Srbije nije ni potvrdio ni demantovao da će postati naredni selektor Zmajeva, ali je rekao da se reprezentacije s velikim potencijalom ne može odbiti.\n"Ne mogu ni da potvrdim ni da demantujem ovu informaciju. Trenutno sam u poslu oko pravljenja rakije, ali razmišljam i o povratku u nogomet. Reprezentacije sa velikim potencijalom se ne odbijaju", naveo je Mladen Krstajić, a prenosi b92.net.\nBajević bi klupu Zmajeva trebao napustiti nakon utakmica Lige nacija protiv Nizozemske i Poljske, nakon čega se očekuje da NS BiH pronađe novog selektora.\nMladen Krstajić je, podsjećamo, od 2017. do 2019. godine bio selektor Srbije, a ranije je obavljao funkciju predsjednika Radnika iz Bijeljine.


Pripreme raketaša Vojske Srbije za gađanje na poligonu „Šabla“ | Ministarstvo odbrane Republike Srbije\nPripreme raketaša Vojske Srbije za gađanje na poligonu „Šabla“\nPripreme raketnih jedinica Vojske Srbije na poligonu „Šabla“ u Republici Bugarskoj sve su intenzivnije kako se dan gađanja približava. Svesni da će svi pogledi tog dana biti uprti u nebo, naši raketaši znaju da u pripremama „na zemlji“ ništa ne sme da zataji.\nNa prostranom poligonu oivičenim strmom obalom Crnog mora, posade su u sredstvima, ispituju se rakete, proverava tehnika i usaglašavaju svi elementi neophodni da tako složeno gađanje bude uspešno.\nGađanje na „Šabli“ posebno je značajno jer u Srbiji ne postoji poligon na kome bi se moglo izvesti pa je zajedničko gađanje sa bugarskim kolegama, koje se izvodi peti put od 2010. godine, prilika da se teorija primeni u praksi. O izazovu za svakog raketaša da svoju obuku kruniše bojnim gađanjem, kao dragocenom iskustvu, govori komandant drugog raketnog diviziona za protivvazduhoplovna dejstva naoružanog raketnim sistemom NEVA potpukovnik Goran Lekić.\n- Ovde stičemo mnoga iskustva u vezi sa bojnim gađanjem. U prilici smo da sa bugarskim kolegama razmenimo znanja i iskustva i da zajednički dođemo do novih saznanja, što koristi obema stranama u prenošenju na naredne generacije i oblikovanju obuke novih oficira i podoficira – naglasio je potpukovnik Lekić dodajući da je to put da u godinama koje dolaze imamo kvalitetan i obučen kadar osposobljen za ovakvu vrstu protivvazduhoplovnih dejstava.\nU „nevskoj“ posadi je i stariji vodnik Svjetlana Matijević, na dužnosti operatora ručnog praćenja, koja ističe da je na putu od profesionalnog vojnika do prvih podoficirskih činova bila u prilici da radi sa realnim ciljevima i trenažnoj aparaturi. Gađanje na „Šabli“, kako naglašava, biće prvi put da iskusi lansiranje u realnim okolnostima, jer je do sada bila reč samo o simulacijama.\nNa položaju raketnog sistema KUB sa bugarskim kolegama za gađanje pripremaju se i pripadnici 310. samohodnog raketnog diviziona za protivvazduhoplovna dejstva. Govoreći o predstojećim zadacima, komandant diviziona potpukovnik Boris Štrk ističe da ih očekuje gađanje padobranske mete sa dve samohodne raketne baterije, eksperimentalna gađanja za potrebe Tehničkog opitnog centra, gađanje dve padobranske mete i radio-upravljive mete.\n- Za pripadnike jedinice gađanje je vrhunac obuke. Većina onih koji ove godine učestvuju na gađanju nema iskustvo lansiranja rakete. Lansiranje rakete poseban je doživljaj i prvi put će imati priliku da se susretnu sa stvarnim okolnostima, jednakim borbenim uslovima – naglašava potpukovnik Štrk. On je dodao i da je divizion već imao prilike da gađa na „Šabli“ pa se sa kolegama iz bugarske armije već dobro poznaju i sarađuju imajući u vidu da je u zajedničkom interesu da tehnika bude ispravna u susret prestojećem gađanju.\nPrvi put na zajedničkom gađanju na „Šabli“ učestvuju i pripadnici artiljerijsko-raketnih jedinica za PVD koji će izvršiti gađanje lakim prenosnim raketnim sistemom „Strela-2M“. Rukovodilac gađanja navedenim sistemom major Dragan Bogosavljević podsetio je da je poslednji put ovim sistemom gađanje izvedeno 2004. godine.\n- Ovim sistemom nije gađano dugo, jer u Srbiji nema adekvatnih uslova za to i veliko nam je zadovoljstvo što smo dobili priliku da gađamo. Ovde će gađanje izvršiti uglavnom mlade starešine, među kojima je i pet potporučnika i očekujemo da oni savladaju ne samo gađanje, već i druge uloge organa na strelištu – istakao je major Bogosavljević dodajući da će te mlade starešine stečenim znanjem moći da nastave s obučavanjem novih generacija.\nOn je istakao da u izvršenju gađanja na poligonu bugarske armije učestvuju pripadnici sva tri operativna sastava Vojske Srbije.\nU okviru zajedničkog gađanja „Šabla 2019“ vrši se i verifikaciono ispitivanje raketa sistema KUB i NEVA, a za potrebe ispitivanja balističkih parametara leta raketa na posebno odabranim uzorcima angažovan je i 3D radar Tehničkog opitnog centra. Komandir posade 3D radara potporučnik Milica Stojković ističe da je zadatak tima koji predvodi merenje balističkih karakteristika projektila, kao i kontrola rada sistema i posade na sistemima.\n- To je bitno da bismo uvideli kolika je uspešnost izvršenja gađanja, ali i da bismo u budućnosti unapredili naše sisteme, projektile i rad posada – naglašava potporučnik Stojković dodajući da joj je kao mladom oficiru iskustvo sa ovakvog gađanja veoma značajno, jer u našoj zemlji ne postoje uslovi za slična gađanja pa je „Šabla“ prilika za to.\nmp4 (135,67 MB)\nIzjava potpukovnika Lekića\nmp4 (141,13 MB)\nIzjava potpukovnika Štrka\nmp4 (145,61 MB)\nIzjava majora Bogosavljevića\nIzjava potpručnika Milice Stojković\nmp4 (61,85 MB)\nIzjava starijeg vodnika Svjetlane Matijević\nmp4 (47,41 MB)\nmp4 (101,56 MB)\nPriprema raketnog sistem KUB\nmp4 (56,71 MB)\nPriprema raketnog sistema NEVA\nmp4 (49,92 MB)\nGađanje lakim prenosnim raketnim sistemom "Strela-2M"


Stefanović objedinio titule u trostavu - KRAGUJEVAČKI SPORT\nStefanović objedinio titule u trostavu\nReprezentativac Srbije i strelac kragujevačkog Čika Mate Milutin Stefanović okitio se titulom državnog prvaka u trostavu na seniorskom prvenstvu Srbije malokalibarskim oružjem, koje je održano u Novom Sadu. Stefanović je pre samo dve nedelje odneo trijumf i u okviru Kupa Srbije, tako da je faktički objedinio titule u ovoj disciplini.\nIskusni strelac je na prilično ubedljiv način stigao do trijumfa sa skoro sedam krugova prednosti u odnosu na mlađeg klupskog kolegu Marka Ivanovića, koji se morao zadovoljiti drugim mestom. Treća pozicija u finalu pripala je Milenku Sebiću, članu beogradskog Akademca.\nStefanoviću je malo nedostajalo da se okiti i titulom u gađanju MK puškom iz ležećeg stava. Ipak, uspešniji od sjajnog kragujevačkog strelca ovoga puta bio je Milenko Sebić, dok je treće mesto u ovoj disciplini pripalo „starom vuku“ Stevanu Pletikosiću.\nTako su strelci Čika Mate svoje učešće na državnom prvenstvu MK oružjem okončali sa četiri osvojene medalje – sa po jednom zlatnom i bronzanom, odnosno dve srebrne medalje.\nPrevious Marko Ivanović juniorski prvak države u trostavu\nNext Ivanović odbranio titulu u Kupu SSS


Naučnici tvrde da je moguće održati čist vazduh nakon COVID-19 – HighTech Hub\nMay 5, 2020\t Hightech vijesti\tNo Comments\nPostizanje nivoa ispuštanja održive količine štetnih gasova u Kaliforniji do 2050. može da spriječi hiljade smrti godišnje u svakoj zajednici, tvrde istraživači.\nOgraničavanje kretanja teških vozila, tokom zatvaranja, je povećalo kvalitet vazduha.\nAli, postoji zabrinutost da, kada se jednom život vrati u normalu, postoji mogućnost da će se zagađenost vazduha vratiti na nivo od prije pandemije.\nU novom istraživanju, naučnici su razmatrali nove strategije, koje bi mogle da održe kvalitet pročišćenog vazduha, i jako smanje emisije gasova staklene bašte i zagađenje vazduha do 2050. godine.\nJifang Žu, jedan od vodećih autora istraživanja i profesor na UCLA Fakultetu za javno zdravlje, kaže: “Ne mora da dođe do globalne pandemije da bi dobili čistiji vazduh i zdraviji život. Klimatsko dejstvo direktno koristi ljudima na lokalnom i regionalnom nivou, čisteći vazduh. Koristi po zdravstvo su brze i dugoročne, i možemo uštedjeti milijarde svake godine”.\nU cilju kontrolisanja globalnog porasta temperature od dva stepena Celzijusa iznad predindustrijskog nivoa do 2100. godine, Međudržavna diskusija o klimatskim promjenama Ujedinjenih nacija upozorava da emisije koje izazivaju ljudi treba smanjiti na blizu nule, i sve preostale emisije je potrebno zatvoriti i skladištiti. To je poznato kao ispuštanje održive količine štetnih gasova ili ugljenička neutralnost.\nKoautor istraživanja, Toni Wang, inženjer Kalifornijskog odbora za vazdušne resurse, koji je nedavno doktorirao na nauci o životnoj sredini na UCLA, dodaje: “Ništa od ovoga što predlažemo nije naučna fantastika, ali biće potrebno da uradimo mnogo više nego što to radimo sada”.\nNaučnici su napravili model za analiziranje promjena kvaliteta okolnog vazduha pri uslovima održivog zagađivanja. Zatim su udružili taj model sa epidemiološkim podacima, da bi procijenili uticaj čistijeg vazduha na opšte zdravlje.\nRezultati su oraspoložavajući, ukazuju na to da se blizu 14.000 prevremenih smrti može spriječiti svake godine u Kaliforniji do 2050.\nNaučnici su saznali i da bi postizanje održivih emisija takođe umanjilo i:\nAkutne respiratorne simptome kod 8,4 miliona odraslih\nPogoršanje astme kod jednog miliona djece\nBroj izgubljenih radnih dana za 1.4 milion\nKardiovaskularne bolničke slučajeve za 4.500\nŽu je dodao: “Raduje nas da vidimo da kada se smanje emisije gasova, dobijamo nesrazmjerno veće nivoe pogodnog uticaja kvaliteta vazduha na siromašne zajednice”.\n“Za razliku od trenutne krize COVID-19, ostvarivanje održivih emisija štetnih gasova nakon pandemije bi pogodovalo ekonomiji. Do 2050. godine, novčane uštede zbog smanjivanja emisija staklene bašte će nadmašiti troškove za 109 milijardi dolara godišnje”.\nPomoću ovog istraživanja, naučnici žele da lokalni političari uvide kako će preduzimanje hrabrih koraka u vezi klimatskih promjena direktno uticati dobro na ljude.\nTags: čistcovid-19gasoviKalifornijanaturepandemijaproćišćenjestaklena baštaštetnitechexploristvazduhzagađenje


Doček Nove godine u restoranu Garden hill – Gde za Novu godinu\nDoček Nove godine u restoranu Garden hill\nDoček Nove godine u restoranu Garden hill jedan je od najpopularnijih novogodišnjih proslava u Beogradu. Ako želite da prisustvujete najekskluzivnijem dočeku Nove godine u Beogradu, Garden Hill biće pravi odabir za vas.\nGARDEN HILL DOCEK NOVE GODINE\nGarden Hill doček Nove godine je mesto koje će vas oboriti sa nogu svojim enterijerom. Luksuz, elegancija i glamur glavne su odlike ovog ambijenta. Svih predhodnih godina poznato je da se ovde tražila karta više, što zbog samog luksuznog enterijera, tako i zbog naših najvećih zvezda koje su za najluđu noć nastupale ovde.\nAtmosfera u Gaden Hill-u za doček Nove godine je svaki put na samom vrhuncu, zbog čega je ovo mesto i postalo toliko popularno i traženo. Od samog otvaranja, Nova godina Beograd dobila je novo luksuzno mesto koje je ubrzo psotalo omiljeno mesto onima koji vole da uživaju sa stilom.\nOčekuje vas besprekorna organizacija, elegantna dekoracija i fantastičan muzički odabir kojem je sigurno teško odoleti. Pored muzike, tu je i svečana večera koja će sigurno zadovoljiti svačije ukuse, kao i bogata ponuda domaćih i stranih pića koje će se točiti tokom cele večeri.\nOno što vam možemo garantovati, jeste da ćete zaista uživati u novogodišnjoj noći u restoranu Garden Hill. Sjajno raspoloženje prisutnih, odlična organizacija i kvalitetna muzika dobitna su kombinacija za savršenu Novu godinu.\nUkoliko želite da budete deo najglamuroznije novogodišnje noći, restoran Garden Hill prirediće vam nezaboravnu novogodišnju priču.


Vučić sa zaduženima u CHF: Značajan pomak\nIzvor: B92, 05.Apr.2019, 13:22\nUz punu podršku i predstavnika Ministarstva finansija, NBS i udruženja građana korisnika kredita u švajcarskim francima, napravljen pomak, kaže Vučić.\nPredsednik Srbije Aleksandar Vučić i predstavnici Udružena gradjana korisnika kredita u švajcarskim francima „CHF Srbija” usaglasili su aktivnosti koje će biti nastavljene u narednom periodu i najavili dalje pregovore sa poslovnim bankama u cilju finalizacije zajedničkog dogovora.\nKonstatovano je da su >> Pročitaj celu vest na sajtu B92 << u prethodnih sedam dana vođeni intenzivni razgovori u pravcu rešavanja problema, koje imaju građani zaduženi u švajcarskim francima, saopštila je Pres služba Predsednika.\nPredsednik je, navodi se, naglasio da je, uz punu podršku i vredan rad predstavnika Ministarstva finansija, Narodne banke Srbije i udruženja građana korisnika kredita u švajcarskim francima CHF Srbija”, napravljen značajan pomak u približavanju stavova i formiranju konačnog rešenja ovog problema.\nBlic: Vučić danas sa predstavnicima CF Srbija\nRTS: Uskoro leks specijalis o problemu "švajcaraca"\nB92: Vučić se sastao sa predstavnicima udruženja zaduženih u švajcarcima FOTO


NBS: Konkurs za naučno istraživačke radove – Balkanekspresrb.rs\nNBS: Konkurs za naučno istraživačke radove\nPRAVO UČEŠĆA NA KONKURSU NARODNE BANKE SRBIJE IMAJU DRŽAVLJANI REPUBLIKE SRBIJE S PREBIVALIŠTEM NA TERITORIJI REPUBLIKE SRBIJE KOJI U TRENUTKU PODNOŠENJA PRIJAVE NA KONKURS IMAJU MANJE OD 40 GODINA ŽIVOTA\nKONKURS za dodelu nagrada za najbolje naučno istraživačke radove iz oblasti monetarne ekonomije, supervizije finansijskih institucija i finansijske stabilnosti koji je raspisala Narodna banka Srbije, otvoren je do 30. aprila 2016. godine.\nU skladu sa opredeljenjem da podstiče naučno istraživački rad Narodna banka Srbije dodeliće tri novčane nagrade (za prvo, drugo i treće mesto) u iznosu od 250.000, 150.000 i 100.000 dinara.\nPravo učešća na konkursu Narodne banke Srbije imaju državljani Republike Srbije s prebivalištem na teritoriji Republike Srbije koji u trenutku podnošenja prijave na konkurs imaju manje od 40 godina života.\nKriterijumi za dodeljivanje novčane nagrade su da rad ima karakter originalnog naučno istraživačkog rada iz oblasti monetarne ekonomije, supervizije finansijskih institucija ili finansijske stabilnosti, kao i da nije prethodno objavljen u naučnim ili stručnim publikacijama. Dodatne informacije o ovom konkursu mogu se naći na internet sajtu Narodne banke Srbije (www.nbs.rs).\nPrijave se dostavljaju do 30. aprila 2016. godine, u štampanom obliku na adresu: Narodna banka Srbije, Ljudski resursi – za Komisiju za razmatranje prijava i ocenjivanje radova za dodelu novčanih nagrada radi podsticaja naučnoistraživačkog rada u oblastima monetarne ekonomije, supervizije finansijskih institucija i finansijske stabilnosti, Beograd, Kralja Petra br. 12 i elektronskom poštom na imejl adresu [email protected]\nOdluke o dodeli nagrada biće donete do 31. maja 2016. godine a svečana dodela nagrada biće održana u prostorijama Narodne banke Srbije.♦\nAmbasador Čepurin razgovarao sa premijerom Vučićem


Vukićević: Politički odnosi Srbije i Rusije na zavidnom nivou - Klix.ba\nSvijet Vukićević: Politički odnosi Srbije i Rusije na zavidnom nivou\nVukićević: Politički odnosi Srbije i Rusije na zavidnom nivou\n4.11.2007. u 11:39\n"Sadašnji politički odnosi Rusije i Srbije su zaista dobri, moglo bi se čak reći da su na zavidnom nivou. Tako dobru političku klimu treba da shvatimo kao šansu da podignemo ekonomske, kulturne i druge odnose. Kod Rusa postoji dobra volja i nama ostaje da se organiziramo i iskoristimo svoju šansu", rekao je u intervjuu "Novostima" ambasador Srbije u Rusiji Stanimir Vukićević.\n"U sadašnjim uvjetima rusko-srpski odnosi se zasnivaju ne samo na tradicionalnom prijateljstvu već i na pragmatičnosti. Jedna je dimenzija osjećaj zajedničkog pripadanja bliskim slovenskim narodima, a druga da Rusija i Srbija kao dvije suverene države rade na jačanju svojih veza. Htio bih da istaknem da Moskva postaje sve važniji ekonomski partner Srbije," naveo je Vukićević.\nVukićević je naglasio da je Moskva, kada je riječ o Kosovu i Metohiji, odavno zacrtala stratešku poziciju u vezi sa južnom srpskom pokrajinom i od toga ne odustaje.\n"Dovoljno je da se pogleda šta je sve govorio predsjednik Putin o tom pitanju. Oni sada ne pričaju mnogo o Kosovu, jer su pregovori u toku, a Moskva neće da ometa rad 'trojke'", primjetio je Vukićević.\nPodrobnije je ambasador Srbije u Moskvi naveo kako je pozicija Rusije da problem budućeg statusa južne srpske pokrajine, prvo, mora biti riješen kompromisom i da je to u isključivoj nadležnosti Savjeta sigurnosti UN-a.\n"Drugo, pregovori se ne mogu ograničavati rokovima. U Moskvi su kategorični da 10. decembra ne treba da prestanu pregovori. Za Rusiju je mnogo važnije da se pronađe ispravno rješenje nego da se ono donese brzo. Naši stavovi su gotovo identični. Temelje se na međunarodnom pravu, Helsinškom dokumentu o nemijenjanju granica, kao i rezoluciji SS OUN broj 1244. Rusija, dakle nije promijenila stav i ona ne želi da Kosovo postane presedan, jer bi u tom slučaju to moglo da postane "formula" za rješavanje sličnih problema u svijetu," iznio je Vukićević.\nSrpski ambasador je dalje naveo kako "kod nekih ljudi vjerovatno postoji predrasuda da nas Moskva podržava zbog svojih ekonomskih planova na Balkanu. Moram da kažem da Rusija u biznisu želi da ima čiste račune. Oni nas stvarno smatraju bliskim narodom, nazivaju nas i braćom, ali kad se govori o nekom ekonomskom projektu, računaju šta im donosi profit."\nU tom smislu je Vukićević izneo kako su "gradnja gasovoda kroz Srbiju, kao i skladište gasa u Banatskom Dvoru, važni i za nas i za Ruse. Vjerujem da su učešće ruskih kompanija na tenderima za kupovinu 'Jata', gradnja kargo-terminala na aerodromu u Beogradu, privatizacija 'Bora' veoma dobre stvari. Rusi ne traže povlašten status, prema tome, pobjedit će onaj ko da najbolje uvjete. Mi smo zainteresirani da jedna od ruskih banaka bude otvorena u Srbiji, jer bi ona servisirala ruski biznis u Srbiji", istakao je ambasador.\nSa druge strane, Vukićević je istakao kako je "Rusija veliko gradilište i srpski građevinari mogu da naprave mnogo toga. Veoma je važno da se dobro pripremimo za tendere za gradnju objekata za Zimsku olimpijadu u Sočiju. Nedavno sam dobio pismo gubernatora Krasnodarskog kraja, gdje se nalazi Soči, koji tvrdi da će se za pripreme Olimpijade potrošiti 22 milijarde dolara," iznio je on.\nAmbasador Vukićević je na kraju iznio kako je poruka koju često sluša u Moskvi od ruskih političara i najviših predstavnika Ruske crkve da "svi oni žele da nas vide jedinstvene, bez podjela u ovim teškim vremenima. Oni nam govore da je to jedinstvo važno sada kad se rješava sudbina Kosova".


Краће радно вријеме далеко од РС - SAVEZ SINDIKATA REPUBLIKE SRPSKE\nNaslovnaAktuelnoKraće radno vrijeme daleko od RS\nKraće radno vrijeme daleko od RS\nRanka Mišić, predsjednica Saveza sindikata Republike Srpske je za „Glas Srpske“ rekla da u Srpskoj nijedno privredno društvo ne razmišlja o skraćivanju radnog vremena.\n„Srpska i BiH su svjetlosnim godinama daleko od svjetskih kompanija koje su pribjegle smanjivanju radnih sati jer su uvidjele da radnici rade pod pritiskom. Takvi poslodavci su samo na dobitku jer su njihovi zaposleni motivisani, nasmijani, inovativni i visokoproduktivni. Kod nas u pojedinim preduzećima radna sedmica traje 50 časova, a ne 40, kako je propisano“, rekla je Mišićeva i dodala da je u RS jedina novina to što pojedine firme uvode takozvano “klizno” radno vrijeme.\nOna je istakla da je Savez sindikata lani pokušavao da pokrene priču o kraćem radnom vremenu za pojedine djelatnosti, ali da ta ideja nije naišla na prihvatanje poslovne zajednice.\n„Iako je to moguće uraditi tako da svi budu zadovoljni, naši privrednici su ocijenili da taj proces mnogo košta. Oni razmišljaju na način da sebi zgrnu što više novca i da se da ta dobit nimalo ne preliva u džepove radnika“, rekla je Ranka Mišić za „Glas Srpske“.\nCijeli tekst pročitajte na www.glassrpske.com


RADNI SASTANAK – OSIGURATI VIŠE SREDSTAVA ZA RAD TUŽILAŠTVA – Ministarstvo pravosuđa, uprave i lokalne samouprave\nDr. sc. Nevenko Herceg, premijer Vlade Hercegovačko – neretvanskog kantona, Suad Balić, ministar pravosuđa, uprave i lokalne samouprave HNK i Adnan Faladžić, ministar finansija HNK održali su jučer radni sastanak sa Zdenkom Kovačem, glavnim kantonalnim tužiocem.\nNa sastanku je prisustvovao i Damir Balić predstavnik Visokog sudskog i tužilačkog vijeća Bosne i Hercegovine, te Shanley Pinchotti, Jana Kilalić i Biljana Potpavić Lipa, u ime američke Agencije za međunarodni razvoj (USAID BiH).\nGlavni kantonalni tužilac zahvalio je Vladi na svemu što je učinila na poboljšanju materijalnog statusa Tužilaštva, te dodao i to kako je zbog obima posla toj instituciji potrebna još snažnija podrška.\n”Pravosudne institucije godinama su bile zapostavljane. Istina, ova Vlada je napravila određeni iskorak na čemu se, lično i u ime mojih kolega saradnika, zahvaljujem. Također, od vas očekujem razumijevanje i za naše buduće potrebe, jer u Tužilaštvu nedostaje značajan broj stručnog kadra, a njegovo angažovanje svakako znači i potrebu za više finansijskih sredstava” rekao je tužilac Kovač.\nPredstavnici USAID-a istaknuli su vrlo dobru i korisnu saradnju s Tužilaštvom, koja se ogleda kroz zajedničku realizaciju više projekata. Dodali su i to kako se ne žele miješati u posao Vlade kada je u pitanju izrada Budžeta i istaknuli punu podršku Bosni i Hercegovini na putu u Evropsku uniju, naglasivši kako na tom putu borba protiv korupcije mora dati konkretne rezultate.\nPremijer Herceg istaknuo je značajnu ulogu Tužilaštva kao i drugih pravosudnih institucija, dodavši kako je Vlada do sada redovno i pravovremeno izvršava sve budžetske obaveze prema ovim institucijama.\n”Iako imam primjedbi na rad jednog dijela pravosudnih institucija, osobito u dijelu koji se odnosi na presude na ime takozvane nematerijalne štete, na osnovu kojih iz Budžeta moramo plaćati značajne iznose zbog nerazmjerno dugih procesa suđenja, izražavam svoju spremnost da zajedno s ostalim kolegama u Vladi, tom segmentu našega društva osiguramo još bolje uslove za rad.\nStoga ću zajedno s ministrima Balićem i Faladžićem zatražiti podršku Vlade, i to na taj način da i u izmjenama i dopunama Budžeta za ovu, ali i u Budžetu za 2018. godinu Tužilaštvu osiguramo značajnija finansijska sredstva”, zaključio je premijer Herceg.


U Republici Srpskoj i Federaciji BiH nakon veoma hladnog jutra biće pretežno sunčano, uz umjerenu oblačnost i dnevnu temperaturu od minus jedan do devet stepeni Celzijusovih.\nЈutros je pretežno vedro i veoma hladno na planinama sa jačim mrazom, a u nižim predjelima sa maglom ili niskom oblačnošću, saopšteno je iz Republičkog hidrometeorološkog zavoda.\nTokom dana biće pretežno sunčano, uz malu do umjerenu oblačnost, a po pojedinim kotlinama i dolinama je moguće zadržavanje magle ili niske oblačnosti veći dio dana.\nDuvaće slab vjetar istočnog i sjeveroistočnog smjera, u Hercegovini umjereno jaka bura, saopšteno je iz Federalnog hidrometeorološkog zavoda.\nDnevna temperatura vazduha od minus jedan do pet, na planinama oko minus tri, a na jugu oko devet stepeni Celzijusovih.\nTemperatura izmjerena jutros u 8.00 časova: Bjelašnica minus 12 stepeni Celzijusovih, Čemerno minus sedam, Han Pijesak, Kalinovik i Drinić minus pet, Sokolac, Gacko i Mrkonjić Grad minus četiri, Mrakovica i Šipovo minus tri, Sarajevo, Tuzla, Zenica, Bijeljina, Bileća i Ribnik minus dva, Srbac minus jedan, Foča, Višegrad, Rudo, Prijedor, Gradiška i Novi Grad nula, Banjaluka, Srebrenica, Doboj i Zvornik jedan, Trebinje dva, a Mostar i Neum pet stepeni Celzijusovih.\nVisina snijega jutros u 7.00 časova: Kalinovik i Šipovo četiri centimetra, Ribnik sedam, Sokolac devet, Mrkonjić Grad 11 i Drinić, Han Pijesak i Čemerno 12 centimetara.


Kosovski poslanici nezadovoljni izveštajem Komisije za demarkaciju sa Crnom Gorom\n► Kosovski poslanici nezadovoljni izveštajem Komisije za demarkaciju sa Crnom\nPoslanici Komisije Skupštine Kosova za evropske integracije izrazili su danas nezadovoljstvo izveštajem vladine Komisije za demarkaciju granične linije sa Crnom Gorom koji je predstavio predsednik komisije Špejtim Bulići.\nPoslanik Demokratske partije Kosova Zenun Pajaziti je rekao da se iz izlaganja Bulićija vidi da komisija nema nikakav novi rezultat i da je vreme da komisija predstavi nove argumente i da se pitanje demarkacije okonča.\nOn je zatražio da komisija ponudi nove argumente, umesto što se bavi radom prethodne komisije koju je predvodio Murat Meha.\n"Lično nemam nikakve emocije niti prema staroj (komisiji) niti prema vama. Mi smo ovde čuli samo kritike za bivšu komisiju. Ako ima nešto u vezi sa tom komisijom, neka se time bavi pravda. Vi treba da nam donese argumente. Ako nemate šta da kažete, trebalo je da se dogovorite sa predsednikom komisije i da od njega zatražite da se izveštavanje ostavi za neku narednu priliku. Vi treba da nam dostavite činjenice i argumente", kazao je Pajaziti.\nDa komisija nije ponudila ništa novo smatra i poslanik Demokratskog saveza Kosova Armend Zemaj, koji je zapitao predsednika komisije da li bi prihvatio da se suoči sa predsednikom bivše komisije.\n"Molio bih vas da se mnogo ne bavite prošlom komisijom jer ovde, pre svega, gube građani. Ja od vas kao komisije nisam čuo ništa novo. Zamolio bih vas da budete korektni u vašem radu. Mi nećemo dozvoliti da ovo postane političko pitanje", kazao je Zemal.\nOn je još jednom zatražio da se to pitanje što pre reši jer je to uslov za liberalizaciju viza za građane Kosova.\nPredsednik komisije Špejtim Bulići je u uvodnom izlaganju rekao da u toj komisiji rade na osnovu zadataka koje su dobili od Vlade Kosova.\nOn je optužio prethodnu komisiju da su prekoračili ovlašćenja time što su nacrtali novu graničnu liniju.\n"Komisija je prekoračila ovlašćenja. Bila je osnovana samo sa jednim zadatkom - demarkacije granice a nikako uspostavljanje nove granične linije, što je na žalost krajnji rezultat njihovog rada", kazao je Bulići.\nOdmah nakon izbora za premijera Ramuš Haradinaj je na prvoj sednici nove vlade razrešio bivšu i formirao novu Komisiju za demarkaciju granične linije sa Crnom Gorom.\nHaradinaj je, kao i većina poslanika opozicionih stranaka u prošlom sazivu Skupštine Kosova, bio protiv sporazuma o demarkaciji granične linije koji su 26. avgusta 2015. u Beču sa kosovske strane potpisali tadašnji ministar spoljnih poslova Kosova Hašim Tači i ministar unutrašnjih poslova Skender Hiseni.\nU međuvremenu, Skupština Crne Gore je ratifikovala sporazum, dok je ministar spoljnih poslova Srđan Darmanović izjavio da je za njih pitanje demarkacije završeno.